Aktuelnosti Archives - Page 103 of 125 - Fondacija Srpski legat\nRođen je pravnik, istoričar i akademik Božidar Petranović\nNa današnji dan, 18. februara 1809. godine u Šibeniku je rođen budući pravnik, istoričar i akademik Božidar Petranović. Nakon školovanja u rodnom gradu i Sremskim Karlovcima, studirao je filosofiju u Gracu i pravo u Beču, a doktorirao je u Padovi 1833. godine. Po povratku u Šibenik prvo je radio kao\nRođen je književnik Todor Manojlović\nNa današnji dan, 17. februara 1883. godine u Velikom Bečkereku je rođen književnik Todor Manojlović. Prvo je studirao pravo u Budimpešti, Nađvaradu i Temišvaru, ali pošto su ga interesovali poezija, književnost, slikarstvo i pozorište, odlučio je da započne studije istorije umetnosti, koje je pohađao u Minhenu i Bazelu, odakle je\nNa današnji dan, 16. februara 2005. godine umro je arhitekta Ranko Radović. Rođen je 18. avgusta 1935. godine u Podgorici, a nakon školovanja u Beogradu i Parizu, upisao je beogradski Arhitektonski fakultet tokom čijeg studiranja je radio kao novinar „Borbe“, pišući i za rubrike iz kulture „Politike“ i „Večernjih novosti“,\n#NaDanašnjiDan, 15. februara 1880. godine u Pridvorici je rođen budući književnik i profesor Grigorije Božović. Školovao se u Skoplju, Istambulu i Moskvi, nakon čega je radio kao profesor u prizrenskoj Bogosloviji i učestvovao u radu nacionalističkih organizacija za oslobođenje od Turaka. Bio je jedan od vođa srpskog pokreta u Makedoniji\nOtvoren je Knjaževsko-srpski teatar u Kragujevcu – prvo pozorište u Srbiji\n#NaDanašnjiDan, 2. po julijanskom, a 14. februara po gregorijanskom kalendaru, 1835. godine održana je prva predstava u Knjaževsko-srpskom teatru u Kragujevcu. Igranje predstava u Kragujevcu pominje se još 1825. godine, a u vezi sa njima navodi se učitelj Đorđe Evgenijević, kao i Joakim Vujić kada je bio tamo. On je\nRođen je reditelj Zdravko Šotra\n#NaDanašnjiDan, 13. februara 1933. godine u selu Kozice, rođen je reditelj Zdravko Šotra. Pred Drugi svetski rat porodica se preselila u Lipljan, gde su proveli ratne godine, nakon čega je Zdravko sa sestrom otišao u Kulu, pa u Beograd. Posle završene tehničke škole, promenio je nekoliko poslova, da bi konačno\nUmro je muzičar Nenad Radulović – Neša Leptir\n#NaDanašnjiDan, 12. februara 1990. godine umro je muzičar Nenad Radulović, poznatiji kao Neša Leptir. Rođen je 13. septembra 1959. godine u Beogradu, gde je završio osnovnu školu i gimnaziju, i još tada je pokazivao izuzetnu kreativnost i talenat. Bavio se sportom, pevao u horu, išao na časove harmonike, i umeo\nRođena je glumica Zlata Petković\n#NaDanašnjiDan, 11. februara 1954. godine u Svrljigu je rođena glumica i bivša Mis Jugoslavije, Zlata Petković. Osnovnu školu i tri razreda gimnazije završila je u Smederevu, a poslednji u Zagrebu. Još kao srednjoškolka se bavila pevanjem i učestvovala na izboru za Mis tinejdž, te je putovala u Tokio na svetski\nUmro je istoričar, političar i profesor Univerziteta u Beogradu, Ljubomir Jovanović\n#NaDanašnjiDan, 10. februara 1928. godine u Beogradu je umro istoričar, političar i profesor Univerziteta u Beogradu, Ljubomir Jovanović. Rođen je 14. februara 1865. godine u Kotoru, a početkom osamdesetih godina tog veka prešao je u Srbiju. Pripadao je Narodnoj radikalnoj stranci, bio član Srpske kraljevske akademije i tokom života je\nUmro je pevač i kompozitor Boba Stefanović\n#NaDanašnjiDan, 9. februara 2015. godine umro je pevač i kompozitor Boba Stefanović. Rođen je 21. maja 1946. godine u Beogradu, gde je i odrastao, a još od malena je pokazivao talenat za muziku i slikanje, te je sam naučio da svira više instrumenata. Diplomirao je na Fakultetu dramskih umetnosti i\nRođen je reditelj Ljubiša Ristić\nNa današnji dan, 8. februara 1947. godine u Prištini je rođen reditelj Ljubiša Ristić. Još kao devetogodišnjak je postao član Dečje dramske grupe koju je na Radio Beogradu vodio Bata Miladinović, a na velikoj sceni je debitovao u predstavi „Plači, voljena zemljo“, u Beogradskom dramskom pozorištu. Na Akademiji dramskih umetnosti\nUmro je inženjer i pionir na polju telekomunikacija, Panta Mihajlović\n#NaDanašnjiDan, 7. februara 1932. godine u Beogradu je umro inženjer i pionir na polju telekomunikacija kod nas, Panta Mihajlović. Rođen je 1854. godine u Bogatiću, a još kao dečak otišao je sa jednim trgovcem u Beč, gde je završio elektrotehničku školu, nakon čega je boravio u još nekim evropskim gradovima,\nUmro je učitelj, publicista, revolucionar i lekar Vasa Pelagić\nNa današnji dan, 6. februara 1899. godine u Požarevcu je umro učitelj, publicista, lekar i jedan od najznačajnijih predstavnika utopijskog socijalizma kod nas, Vasa Pelagić. Rođen je 1833. godine u Gornjem Žabaru, današnjem Pelagićevu, a nakon osnovne škole i gimnazije upisao je Bogosloviju u Beogradu i 1860.godine postao učitelj u\nRođena je prva žena doktor nauka na Beogradskom univerzitetu, Ksenija Atanasijević\nNa današnji dan, 5. februara 1894. godine u Beogradu je, u porodici uglednog lekara, upravnika Opšte bolnice Svetozara Atanasijevića, rođena Ksenija Atanasijević, budući filozof, književnik i prva žena doktor nauka na Beogradskom univerzitetu. Majka joj je umrla na porođaju, a otac kada joj je bilo dvanaest godina, pa ju je\nRođen je slikar, diplomata i akademik Predrag Peđa Milosavljević\nNa današnji dan, 4. februara 1908. godine, u Lužnicama kod Kragujevca je rođen slikar, diplomata i akademik Predrag Peđa Milosavljević. Živeo je i školovao se u Skoplju i Beogradu, gde je završio gimnaziju i Pravni fakultet, i uporedo sa tim učio slikarstvo kod Jovana Bijelića. Po diplomiranju je radio u\nRođen je novinar, pisac i humorista Novak Novak\nNa današnji dan, 3. februara 1928. godine u Kruševcu je rođen novinar, pisac i humorista Novak Novak. Nakon Drugog svetskog rata i tragične smrti oca, porodica se preselila u Beograd, gde je nastavio školovanje i upisao studije književnosti, koje je ipak, zbog loše finansijske situacije, morao da napusti. Ubrzo je\nRođen je vajar i akademik Sreten Stojanović\nNa današnji dan, 2. februara 1898. godine u Prijedoru je rođen budući vajar, pedagog i akademik Sreten Stojanović. Nakon završene osnovne škole, pohađao je gimnaziju iz koje je izbačen kao pripadnik srpske revolucionarne omladine u Bosni, i potom je po izbijanju Prvog svetskog rata osuđen na robiju. Posle rata je\nOsnovan je Železnički muzej u Beogradu\nNa današnji dan, 1. februara 1950. godine osnovan je Železnički muzej u Beogradu, a prva stalna postavka otvorena je poslednjeg dana aprila 1953. godine. Impozantna zgrada u kojoj je smešten nalazi se na uglu Hajduk-Veljkovog venca i Nemanjine ulice, izgrađena je pre osamdeset pet godina u neoklasicističkom stilu, prema projektu\nUmro je kapetan i dobrotvor Nikola Čupić\nNa današnji dan, 31. januara 1870. godine u Oranu, u Alžiru, umro je kapetan i dobrotvor Nikola Čupić. Rođen je 1836. godine u Šapcu, u trgovačkoj porodici, kao Nikola Kurtović, a majka mu je bila ćerka čuvenog vojvode iz srpskih ustanaka, Stojana Čupića, poznatijeg kao Zmaj od Noćaja. Nakon završene


3. априла 2018. Ljudi, Ludi svet, Vesti\nMnogi se žale da u njihvim gradovima kvalitet puteva nije baš na zavidnom nivou i da ima mnogo rupa. Građani Kladova odlučili su da to pokažu na veoma specifičan način. Nezadovoljni velikom količinom rupa na kladovskim ulicama oni su u njih počeli da sade sveće. Sada su udarne rupe u ovom gradu zatrpane zemljim i iz njih vire razni cvetovi. Na taj način žele da skrenu pažnju na problem i zatraže od svoje lokalne samouprave rešenje. Možda će i uspeti jer ovo je informacija koja je obišla celu zemlju, zajedno sa fotografijama, a lako će se desiti da postane i svetska vest.


Saradnja svih na unaprjeđenju obrazovnog procesa\nS ciljem planiranja aktivnosti za školsku 2013/2014.godinu, u organizaciji Pedagoškog zavoda Bosansko-podrinjskog kantona održani su sastanci kantonalnih aktiva nastavnika predmetne nastave u osnovnim školama. Sastanci su organizirani pojedinačno s nastavnicima srodnih predmeta, a na dnevnom redu je pored formiranja aktiva predmetnih nastavnika bila i izrada baze zadataka i pitanja za testiranje učenika.\nNa sastancima su formirani aktivi predmetnih nastavnika na kantonalnom nivou po grupama srodnih predmeta. Izabrani su i njihovi predsjednici koji su preuzeli obavezu izrade godišnjih planova. Ovom prilikom, razmatrana je i problematika izuzetno visokih ocjena učenika u osnovnim školama, s jedne strane i veoma loših rezultata učenika na prijemnim ispitima za srednje škole, kantonalnim, federalnim i državnim takmičenjima, s druge strane. Ministarstvo i Pedagoški zavod zauzeli su stav da se moraju poduzeti odgovarajuće aktivnosti kako bi se otkrili uzroci ovog stanja te se unaprijedili ishodi u učenju kod učenika osnovnih i srednjih škola. Kao jedan od mehanizama identificiranja uzroka loših rezultata učenika osnovnih škola predloženo je testiranje učenika na različitim nivoima obrazovanja u osnovnoj školi.\nKako bi se tokom školske 2013/2014.godine uspješno provelo testiranje učenika pristupilo se izradi baze pitanja i zadataka iz svih nastavnih predmeta koju će formirati Pedagoški zavod u saradnji sa predmetnim nastavnicima. Predmetni nastavnici obavezni su pripremiti pitanja i zadatke te odgovore i rješenja za razrede u kojima realiziraju nastavni proces kao i dati prijedlog za način bodovanja. Za predmete koji prema važećem nastavnom planu i programu imaju sedmični fond nastavnih sati od jedan sat, svaki predmetni nastavnik dužan je pripremitii 20 pitanja ili zadataka s odgovarajućim rješenjima za svako polugodište. Za predmete koji prema važećem nastavnom planu i programu imaju sedmični fond nastavnih sati od dva sata i više, predmetni nastavnik dužan je pripremiti najmanje 50 pitanja za svako polugodište.\nUkoliko kantonalni aktivi nastavnika iznađu rješenje koje će nastavnicima koji realizuju više nastavnih planova i programa istovremeno olakšati izradu baze pitanja i zadataka, isto će biti prihvaćeno od strane Pedagoškog zavoda, s tim da baza koju nastavnici dostave mora obuhvatiti najmanje 100 pitanja za svaki razred kod predmeta koji imaju jedan nastavni sat kao sedmični fond sati, odnosno 300 pitanja za svaki razred pojedinačno za ostale predmete.\nNa izradi baze pitanja i zadataka obavezni su raditi svi predmetni nastavnici u osnovnim i srednjim školama BPK Goražde, a pitanja i zadatke za jedan razred su obavezna pripremati najmanje tri predmetna nastavnika.\nSastancima je prisustvovao i ministar za obrazovanje, nauku, kulturu i sport Dževad Adžem, direktorica Pedagoškog zavoda Dika Makota te stručna savjetnica za oblast obrazovanja Emina Hadžić.\nU svom obraćanju nastavnicima ministar Adžem ukazao je na značaj nastavnika u sistemu obrazovanja te istaknuo da oni predstavljaju ključnu kariku u obrazovanju. Oni su ti koji trebaju dati svoje ideje i pokazati vlastitu kreativnost , samoinicijativnost i i inovativnost kako bi dali doprinos unaprjeđenju obrazovnog procesa.\nDirektorica Pedagoškog zavoda Dika Makota ukazala je na potrebu unaprjeđenja i afirmacije međusobne saradnje nastavnika te njihove saradnje sa Pedagoškim zavodom i Ministarstvom za obrazovanje, nauku, kulturu i sport BPK Goražde.\nZa sufinansiranje ovog projekta Vlada BPK izdvaja 70.000 KM\nSvim zdravstvenim ustanovama izdata uputstva i smjernice oko poduzimanja neophodnih mjera zaštite


Republika / (VIDEO) Najluđi aerodrom na svetu! Poželećete da ostanete na njemu\n10:11Scena kao iz Biblije: Kamila, krava i magarac zajedno lutaju ulicom! 10:11Haradinaj upozorava buduću vladu Kosova da ne ukida takse 10:00Divac i Peđa potvrdili da je Kokoškov novi selektor Srbije 09:57(VIDEO 18+) Miljana u nikad vrelijem izdanju: Skinula se gola i zavrtela izvajanom guzom, Zola odlepio! 09:56Brnabić: Vučić dao nalog VBA da se ispita slučaj špijunaže 09:54Znam ko je objavio moj snimak: Severina se smešno pere zbog pornića na brodu! 09:52(VIDEO) Šokantan snimak: Ruski obaveštajac podmićuje sprskog zvaničnika u Beogradu 09:42(VIDEO) Karić i Pešićeva ispričali detalje svoje veze: Ti si jedna džukela, jedina sam kojoj si dozvolio da puši u tvojoj sobi! 09:41Iz Mladenovca, preko Zvezde do Italije: Ko je Aleksa Terzić, srpski fudbaler koga su probali da otmu? 09:37Polcija na nogama u Sarajevu: Napadač ranio ženu na Baščaršiji, pa pobegao\npetak, 2. 8. 2019.| 03:12\nNije svima boravak na aerodromu zanimljiv. Mali broj ljudi može da se pohvali da su se ludo zabavili na aerodromu čekajući avion.\nJedan putnik koji se predstavio kao Jusuf El Askari imao je priliku da proba kako izgleda spustiti se do gejta togoganom na svom putovanju kroz Šangaj.\nU videu koji sledi možete videti El Askarija kako se spušta niz tobogan do Terminala 4.\nKada se našao na toboganu on je počeo odmah da klizi. Vožnja je prilično brza, a može i da se čuje kako Askari ispušta par uzdaha tokom vožnje. Zaustavio se ispred poznatog šangajskog igrališta na aerodromu na kome se nalazi gomila mreže za penjanje.\n- Nikada nisam video ništa slično na nekom aerodromu, nisam mogao da verujem da je stvarno sve dok se nisam spustio niz njega - rekao je on.\nŠangajski aerodrom ima još veći tobogan koji vodi do Terminala 3 i oni ga nazivaju najvećim toboganom na svetu koji se nalazi na aerodromu, piše Travelandleisure. Visok je oko 12 metara, tačnije kao četiri sprata neke zgrade.\nKako bi imao priliku da se vozi toboganom, putnik mora da potroši 10 dolara u bilo kom restoranu ili radnji na aerodromu. Kupite ručak ili jastuk za putovanja ukoliko se nađete na ovom aerodromu i obezbedite sebi ludu vožnju.\nAerodrom Putovanja Turisti Turizam Lifestyle Šangaj Putnici Tobogan


Opština Medveđa potpisala Sporazum na realizaciji Projekta Reforma lokalnih finansija – Radio Medvedja\nPosted on 19 фебруара, 2021 19 фебруара, 2021 by Vesti\nOpština Medveđa je u partnerstvu sa Opštinama Aleksinac i Opštinom Varvarin potpisala Sporazum o saradnji sa Švajcarskim Državnim sekretarijatom za ekonomske poslove (SECO).\nJuče je u Aleksincu potpisan Sporazum, a Projekat pruža podrušku kroz četiri komponente: finansijsko upravljanje i kontrola, interna revizija, nadzor nad javnim preduzećima, i četvrta inovativni modeli finansiranja.\nCilj projekta reforme lokalnih finansija 2 u Srbiji, koje finansira SECO, jeste nastavak jačanja upravljanja javnim finansijama na lokalnom nivou radi unapređenja strateške raspodele javnih sredstava. Projekat će se sprovoditi u dve faze i kroz unapred formirana partnerstva između jedinica lokalnih samouprava.\nOpštine Aleksinac, Varvarin i Medveđa će za potrebe projekta imenovati lica za svaku komponentu Projekta, a samim projektom će biti omogućeno zaposlenima iz ovih lokalnih samouprava da uzmu učešće u obukama u skladu sa akcionim planom.\n„Očekujemo da će se nakon ove edukacije kvalitet rada podići na viši nivo, a da će ostvarena saradnja sa Opštinama Aleksinac i Varvarin biti uspostavljena i u drugim sferama života i rada.“\nPosted in Vesti Tagged aleksinac, dr nebojsa arsic, opština medvedja, seco, varvarin\n← “Delije Sever” darivale decu Predškolske ustanove u Medveđi\nPartnerski projekti opštine Medveđa i Centra za razvoj Jablaničkog i Pčinjskog okruga →


pink.rs | Stefanović: Ministarstvo sprema prijem 1.000 novih pripadnika\nMinistar unutrašnjih poslova Nebojša Stefanović razgovarao je danas u Sremskoj Kamenici sa polaznicima 17. i 18. klase Centra za osnovnu policijsku obuku, gde je najavio da Ministarstvo sprema prijem 1.000 novih pripadnika.\nNovi pripadnici će, kako je rekao ministar zameniti kolege koje su otišle u penziju ili su prešli u druge organizacione jedinice. Ministar je istakao da polaznici u Centru za osnovnu policijsku obuku stiču znanja i veštine koje će tokom redovnih aktivnosti, rada policije u zajednici i razgovora sa ljudima uvek moći da primene.\n- Kroz karijerni razvoj svaki policajac ima jednaku priliku da bude i među starešinama i da pokaže građanima Srbije kako se voli zemlja i kako se čuva njena sigurnost i bezbednost -istakao je Stefanović.\nStefanović: Uvek mi je drago kada se policijski posao i ljubav prema uniformi prenose sa kolena na koleno (FOTO)\nStefanović poručio budućim policajcima: Važno je da zadobijete poverenje građana i svojim radom zaslužite njihovo poštovanje\nMinistar Stefanović primio buduće policajce koji su uhvatili kradljivce\nSTEFANOVIĆ: Pripadnici policije garant su mira svih građana naše zemlje - Odlučna borba protiv korupcije jača našu državu i njene institucije


Elektromotorni pogon ventila EPV 3L (LV24A-BELIMO) (24V AC) se koristi za impulsno vođenje (trotačkasta regulacija) trokrakih i prolaznih regulacionih ventila sa navojnim i prirubničkim priključkom za nazivne prečnike DN15 do DN25, i kao elektromotorni pogon regulatora protoka sa integrisanim regulacionim ventilom (kombi ventila) nazivnih prečnika DN15 - DN32. Detaljniji opis uređaja, tehničke karakteristike, kao i način montaže i elektropovezivanja možete preuzeti ovde.\nElektromotorni pogon ventila EPV 32L (LV230A-BELIMO) (230V AC) se koristi za impulsno vođenje (trotačkasta regulacija) trokrakih i prolaznih regulacionih ventila sa navojnim i prirubničkim priključkom za nazivne prečnike DN15 do DN25, i kao elektromotorni pogon regulatora protoka sa integrisanim regulacionim ventilom (kombi ventila) nazivnih prečnika DN15 - DN32. Detaljniji opis uređaja, tehničke karakteristike, kao i način montaže i elektropovezivanja možete preuzeti ovde.\nElektromotorni pogon ventila EPV 3N (NV24A-BELIMO) (24V AC) se koristi za impulsno vođenje (trotačkasta regulacija) trokrakih i prolaznih regulacionih ventila sa navojnim i prirubničkim priključkom za nazivne prečnike DN32 do DN50, i kao elektromotorni pogon regulatora protoka sa integrisanim regulacionim ventilom (kombi ventila) nazivnih prečnika DN40 - DN50. Detaljniji opis uređaja, tehničke karakteristike, kao i način montaže i elektropovezivanja možete preuzeti ovde.\nElektromotorni pogon ventila EPV 32N (NV230A-BELIMO) (230V AC) se koristi za impulsno vođenje (trotačkasta regulacija) trokrakih i prolaznih regulacionih ventila sa navojnim i prirubničkim priključkom za nazivne prečnike DN32 do DN50, i kao elektromotorni pogon regulatora protoka sa integrisanim regulacionim ventilom (kombi ventila) nazivnih prečnika DN40 - DN50. Detaljniji opis uređaja, tehničke karakteristike, kao i način montaže i elektropovezivanja možete preuzeti ovde.\nElektromotorni pogon ventila EPV 3V (AV24-BELIMO) (24V AC) se koristi za impulsno vođenje (trotačkasta regulacija) trokrakih i prolaznih regulacionih ventila sa prirubničkim priključkom, nazivnih prečnika DN65 do DN100, i kao elektromotorni pogon regulatora protoka sa integrisanim regulacionim ventilom (kombi ventila) nazivnih prečnika DN65 do DN125. Detaljniji opis uređaja, tehničke karakteristike, kao i način montaže i elektropovezivanja možete preuzeti ovde.\nElektromotorni pogon ventila EPV 32V (AV230-BELIMO) (230V AC) se koristi za impulsno vođenje (trotačkasta regulacija) trokrakih i prolaznih regulacionih ventila sa prirubničkim priključkom, nazivnih prečnika DN65 do DN100, i kao elektromotorni pogon regulatora protoka sa integrisanim regulacionim ventilom (kombi ventila) nazivnih prečnika DN65 - DN125. Detaljniji opis uređaja, tehničke karakteristike, kao i način montaže i elektropovezivanja možete preuzeti ovde.\nElektromotorni pogon ventila EPV 32(A,B,C,D,E) (230V AC) koristi se za impulsno vođenje (trotačkasta regulacija) regulacionih i kombi ventila. Detaljniji opis uređaja, tehničke karakteristike, kao i način montaže i elektropovezivanja možete preuzeti ovde.


Одржано 6. Међународно саветовање пчелара Браничевског округа\nOdržano 6. Međunarodno savetovanje pčelara Braničevskog okruga\nU Kostolačkoj pozorišnoj hali održano je predavanje koje su održali eminentni stručnjaci iz oblasti pčelarstva iz Slovenije i Hrvatske. Ovaj skup je podržao Grad Požarevac u saradnji sa Udruženjem pčelara Požarevca. Na skupu se obratio predsednik Udruženja pčelara Grada Požarevca Dejan Milošević koji se zahvalio lokalnoj samoupravi na pomoći koja je izdvojila 6 miliona dinara za pomoć razvoju pčelarstva na teritoriji Grada Požarevca. On je još istakao da je pčelarstvo poljoprivredna grana u razvoju i da je u njoj budućnost. Najavio je da će na prostoru Ljubičeva biti izgrađen poslovno turistički kompleks u cilju razvoja pčelarstva i proširenja turističke ponude. Prisutne je pozdravio i predsednik Gradske opštine Kostolac Ivan Savić a savetovanje je otvorio gradonačelnik Grada Požarevca Bane Spasović sledećim rečima:\nNeizmerna mi je čast što sam danas sa vama. Takođe, osećam i veliko zadovoljstvo što je požarevačko Udruženje pčelara uspelo i ove godine da okupi eminentne predavače i stručnjake iz ove oblasti.\nBudžetski fond za razvoj poljoprivrede grada Požarevca pružio je snažnu podršku ovom projektu edukacije sadašnjih i budućih pčelara, i koliko čujem, rezultat nije izostao. Požarevačko udruženje je prošle godine i zvanično bilo najmasovnije u Srbiji sa preko 300 proizvođača i 14.000 košnica, što je podatak za veliki respekt.\nUvidom u aktivnosti koje ste sprovodili i koje sprovodite, više je nego jasno da rezultat nije došao stihijski, ni sam od sebe. Siguran sam da ste upravo boraveći među pčelama vi zapravo usvojili njihov model rada koji podrazumeva dobru organizaciju i marljiv rad. Upoznat sam i sa nekim od vaših skorašnjih projekata koje ste pažljivo isplanirali, tačno i precizno realizovali i to ne samo kao partneri sa gradskim ili republičkim institucijama, već i sa onima van granica naše Srbije gde je administracijski dodatno teško ispuniti standard, a vi ste to uspeli.\nNovim članovima Udruženja kao i onima koji su danas samo došli na Savetovanje poručujem da su na pravom mestu i predlažem da pažljivo saslušate današnje govornike. Obavešten sam da su među njima i stručnjaci iz Slovenije i Hrvatske, koji su nam sa sobom doneli veliko znanje ali i iskustvo. Posao koji obavljam naučio me je da su znanje i iskustvo kategorije kojima ne smemo prestati da težimo čitavog života i zato je prisustvo gospode Idžojtića, Čuljka i Noča svima nama dragoceno.\nIz razgovora sa svojim prijateljima koji se bave pčelarstvom saznao sam da je ono davno prestalo da bude samo proizvodnja meda i briga o pčelama. Danas se ova industrija dobrano naslanja i na niz srodnih proizvoda, ali i očuvanje i poboljšanje zdravlja pa i turizam. Iz istog razgovora saznao sam da su Hrvatska i Slovenija u tim oblastima napravila velike korake, te tako željno iščekujem rezime današnjeg Savetovanja kako bi Grad Požarevac u saradnji za Udruženjem pčelara Požarevac u budućnosti nešto od toga implementirao i kod nas.\nDragi pčelari, hvala na pažnji i želim vam srećan rad.“\nSkupu su prisustvovali i predsednik Skupštine Grada Požarevca Bojan Ilić, zamenik gradonačelnika Saša Pavlović i drugi čelni ljudi Požarevca i Kostolca.


Gradonačelnica Dušanka Golubović na petom zasedanju zajedničkog konsultativnog odbora regiona EU u Nišu - www.025.rs\nwww.025.rs / SOMBOR / DRUŠTVO / Gradonačelnica Dušanka Golubović na petom zasedanju zajedničkog konsultativnog odbora regiona EU u Nišu\nGradonačelnica Dušanka Golubović na petom zasedanju zajedničkog konsultativnog odbora regiona EU u Nišu\nU sredu 17. Oktobra, u Nišu je održano peto zasedanje Zajedničkog konsultativnog odbora regiona EU koji okuplja predstavnike lokalnih samouprava regiona zemalja EU, dok Srbija ima status kandidata u ovom telu. Ovo telo se inače sastaje dva puta godišnje, od čega jednom godišnje u Briselu, a ovog puta i u Nišu. Na zasedanju se govorilo o pregovorima o pristupanju Republike Srbije Evropskoj uniji, kao i o uticajima koji pregovori imaju na subnacionalni nivo vlasti. Ministar državne uprave i lokalne samouprave Branko Ružić izjavio je na zasedanju, da je reforma javne uprave jedan od tri ključna kriterijuma za pridruživanje Srbije zajednici evropskih naroda. „Opštine i gradovi imaju veliku obavezu u pristupanju EU i zato kroz reformu javne uprave, reformišemo i lokalne samouprave kako bi njihove administracije bile što spremnije da odgovore na izazove“, rekao je ministar.\nDušanka Golubović predsednica Stalne konferencije gradova i opština je istakla da I u okvorima Evropske unije, lokalne i regionalne vlasti imaju veliki značaj o čemu govore podaci da je 60% odluka lokalnog i regionalnog nivoa u EU pod uticajem zakonodavstva EU, da je 70% investicija u javnom sektoru u EU na lokalnom I regionalnom nivou, te da se lokalne i regionalne vlasti prve suočavaju sa izazovima poput migracija, poplava, klimatskih promena. „Imajući u vidu iskustvo naših kolega iz zemalja koje su sada članice Evropske unije, može se zaključiti da uspeh celog pregovaračkog procesa zavisi od kvaliteta pregovaračkih pozicija ili stavova, koji moraju uvažiti realnost na lokalnom nivou, spremnost lokalne samouprave za preuzimanje obaveze uvođenja EU standarda u pogledu nadležnosti, kapaciteta, neophodnih finansijskih resursa, kao i vremenskog okvira za uvođenje standarda“, istakla je predsednica SKGO i gradonačelnica Sombora Dušanka Golubović je dodala i da s obzirom da postoje velike razlike između JLS u pogledu veličine, broja stanovnika i stepena razvijenosti, te su slične razlike i u kapacitetima za primenu obaveza. U tom smislu, važno je da se prilikom preuzimanja EU standarda uzmu u obzir specifične potrebe i različiti kapaciteti i stepen razvoja JLS. „S obzirom na to da lokalne samouprave ne mogu nastupati samostalno, niti raspolažu resursima za horizontalnu i vertikalnu komunikaciju sa drutim akterima u precesu pregovora, tu je od izuzetne važnosti uloga SKGO koja može i treba da zaokružene političke pozicije okalne samouprave predstavi i bude konsultovana od strane centralnih vlasti u ovom procesu“, istakla je u svom obraćanju u Nišu, predsednica SKGO Dušanka Golubović.\nZajednički konsultativni odbor je osnovan 2014 godine i njegov zadatak je uspostavljanje dijaloga i saradnje između regionalnih i lokalnih vlasti u Srbiji, s jedne strane, I Komiteta reiona EU, s druge, kao i njihova priprema za učešće u radu Komiteta regiona EU, nakon stupanja u članstvo EU.\nTags: dušanka golubović, grad Sombor, Konsultativni odbor regiona EU\n(Video) Obeleženi objekti u kojima će se moći koristiti Kulska senior kartica\nStonoteniseri Miletića rutinski slavili protiv Vršca


Salvini: Italijanske luke će cijelo ljeto biti zatvorene za brodove s migrantima - SAHAR Balkan\nSalvini: Italijanske luke će cijelo ljeto biti zatvorene za brodove s migrantima\nJun 29, 2018 14:48 Europe/Sarajevo\nITALIJANSKI ministar unutrašnjih poslova Mateo Salvini izjavio je danas da će "cijelog ljeta" biti zatvorene italijanske luke za brodove nevladinih organizacija koje spasavaju migrante na Sredozemnom moru.\n"Te nevladine organizacije će Italiju vidjeti samo na razglednici", rekao je Salvini italijanskom radiju i dodao da će luke biti zatvorene cijelo ljeto.\nSalvini je rekao da se zabrana odnosi i na dolazak na italijanske luke radi nabavke goriva.\n"Kao što su mi rekli italijanski vojnici, čak i libijski, nevladine organizacije svjesno ili ne pomažu švercerima", dodao je Salvini navodeći da će Italija nastaviti da pomaže onima kojima je potrebna pomoć ali u saradnji s državama.\nItalijanski ministar je rekao da je zadovoljan dosadašnjim rezultatima samita lidera Evropske unije (EU) o migrantima.\nLideri 28 članica EU su rano jutros postigli dogovor o migracijama na samitu u Briselu, pored prijetnji Italije da će blokirati zajednička saopštenja ako njeni evropski partneri ne preuzmu precizne obaveze u pogledu prijema migranata.


Krivokapić: Evropske vrednosti kao mera crnogorskog društva - NOVA portal\nSvet Autor:Andjela Krstovic04. maj. 202118:13\nOliver Verhelji i Zdravko Krivokapić Foto:Vlada Crne Gore/GOV.ME/S. Matić\nZahvalni smo #EU na nesebičnoj podršci koju nam pruža u borbi protiv #COVID19. Poručio sam našem prijatelju @OliverVarhelyi da ostajemo posvećeni reformama na putu ka EU, jer evropske vrijednosti treba da budu mjera crnogorskog društva. pic.twitter.com/xVXmRyrKh2\nNakon sastanka sa Varheljijem, crnogorski premijer je poručio da evropske vrednosti treba da budu mera crnogorskog društva i zahvalio Evropskoj uniji na vakcinama.\n„Zahvalni smo EU na nesebičnoj podršci koju nam pruža u borbi protiv kovida 19. Poručio sam našem prijatelju Oliveru Varheljiju da ostajemo posvećeni reformama na putu ka RU, jer evropske vrednosti treba da budu mera crnogorskog društva“, napisao je Krivokapić na svom Tviter nalogu.\nU Crnoj Gori jutros je počela masovna imunizacija stanovništva protiv koronavirusa Sinofarm vakcinom, a sudeći po redovima koji su se stvorili ispred punktova u nekoliko crnogorskih gradova, interesovanje građana je veliko.\nKako su najavile zdravstvene vlasti, građani mogu da se vakcinišu bez zakazivanja, a vakcinacija se sprovodi širom Crne Gore na 140 punktova.\nGrađani su čekali u redovima na punktovima u Podgorici, Kotoru i Nikšiću, prenose mediji.\nCrna GoraeuOliver VarheljipremijerZdravko Krivokapić


TEGELTIJA NOVI DODIKOV SAVETNIK: Predsedavajući Predsedništva BiH - Verujem da je naprasno i iz spekulativnih razloga izbačen iz VSTS | Novosti.RS\nKazao je da je rešenje o imenovanju Tegeltije na tu poziciju, potpisano sinoć.\n- Mislim da je to čovek koji ima znanja i verujem da je naprasno i iz spekulativnih razloga izbačen iz VSTS-a. Kao savetnik člana Predsedništva BiH iz Republike Srpske, imaće priliku da makar informativno uključi i mene i obaveštava o situaciji u pravosuđu u BiH - rekao je Dodik.\nOn je naveo da je VSTSV ostao bez pozicije za Srbe, da je uspostavljena „nakaradna postavka", te da je sinoć čuo u Sarajevu da će se udariti i na glavnog tužioca BiH i „dovesti Bošnjaka".\n- Čuo sam da će onog Branka Perića koji je oslobodio Osmana Mehmedagića Osmicu, sada nagraditi da bude predsednik Suda BiH - rekao je Dodik,\nMilorad Dodik Visoki sudski tužilački savet BiH VSTS Milan Tegeltija


Beograd kandidat za organizaciju F4 Lige šampiona - Vaterpolo vesti\nPočetna » Slajder » Beograd kandidat za organizaciju F4 Lige šampiona\nBeograd kandidat za organizaciju F4 Lige šampiona\nOtvoreno plivalište na Tašmajdanu bilo je domaćin EP 2006.\nSrpski klupski vaterpolo ove sezone beleži jednu od najuzbudljivijih i najkvalitetnijih sezone, a sigurno je da će Srbija biti domaćin jednog finala evropskog takmičenja. Radnički će u aprilu u Kragujevcu odigrati revanš meč finala Evropa Kupa protiv italijanske Florencije. Međutim, vrlo je moguće da kragujevačko finale bude samo prvo u nizu, pošto je Vaterpolo savez Srbije u utorak podneo kandidaturu da u Beogradu bude domaćin finalnog turnira Lige šampiona. Završnica Lige šampiona odnosno fajnal-for koji je na programu 31. maja i 1. juna, ukoliko se kandidatura realizuje, trebao bi da bude održan na otvorenom bazenu nekog od beogradskih plivališta rekao je za Vaterpolo vesti generalni sekretar VSS-a Marko Stefanović.\n„Mi smo juče podneli zvaničnu kandidaturu LEN-u, a više ćemo znati posle sastanka te organizacije 9. marta u Budimpešti. Za sada znamo danam je protiv kandidat Istanbul. Ukoliko dobijemo domaćinstvo takmičenje ćemo organizovati na otvorenom bazenu nekog od beogradskih plivališta“, kazao je Stefanović.\nMožda i najveću prepreku ka organizaciji VSS je uspeo da premosti pošto je dobio podršku Ministartsva omladine i sporta jer je organizacija finala Lige šampiona finansijski zahtevna.\n“ Do sada je kotizacija za organizaciju finala iznosila oko 80.000 evra, a mi ćemo oko cene još pregovarati sa LEN-om i pokušati da dobijemo nešto bolje uslove imajući u vidu tešku ekonomsku situaciju“, rekao je generalni sekretar VSS-a.\nNa otvorenom bazenu na Banjici održan je vaterpolo turnir letnje Univerzijade 2009.\nVeliki podstrek ka organizaciji sigurno bi bio plasman srpskih klubova među 4 najbolja tima u Evropi. Final Kupa Srbije sredinom janura, kada je na bazenu Banjica na finalnom meču bilo više od 2.000 ljudi uz sjajnu atmosferu i još bolji vaterpolo sigurno su odlična proporuka Beogradu. Učesnici tog finala Crvena zvezda (osvojila trofej pobedom u produžecima 9:8) i Partizan mogli bi se plasirati na fajnal for. Šnase da dođe u završnicu ima i treći predstavnik Srbije – Vojvodina.\nDo najbolja 4 tima beogradski crni i crveno-beli treba da premoste još dve prepreke pošto će grupnu fazu LŠ skoro sigurno završiti kao drugoplasirani timovi svojih grupa. To znači da bi se u osmini finala susreli sa trećeplasiranim timovima iz susednih grupa. To neće biti lake prepreke za Beograđane, ali još teže će biti u eventualnim četvrtfinalima gde ih očekuju najverovatnije pobednici grupa.\nVrlo verovatno protivnik Zvezde bio bi šampion Grčke Vuljagmeni dok bi Partizan verovatno ukrstio koplja sa Barselonetom, ali je u ovom trenutku teško predvideti kako će se situacija razvijati. Šansu da dođe u završnicu ima i Vojvodina, ali Novosađani još nisu obezbedili plasman iz grupe o čemu će odlučivati njihov duel sa Brešom u poslednjem kolu 27. februara.\nU svakom slučaju organizacija završnice najkvelitetnijeg evropskog takmičenja uz finale Evropa Kupa u Kragujevcu bili bi vrhunac sezone u Srbiji čiji je klupski vaterpolo doživeo preporod pojavom Radničkog , jačanjem Zvezde i dolaskom mlade i veoma talentovane generacije vaterpolista Partizana.\nSportski centar ‘Milan Gale Muškatirović’ mogao bi po prvi put biti domaćin velikog vaterpolo takmičenja posle renoviranja.


Pokazna vežba Vatrogasno-spasilačke jedinice - JUGPRESS\nPokazna vežba Vatrogasno-spasilačke jedinice\nIspred Leskovačkog kulturnog centra pripadnici Vatrogasno-spasilačke jedinice održali su pokaznu vežbu i pokazali svoju spremnost da reaguju u kriznim situacijama. Oni su u dvorištu Turističke organizacije Leskovac predstavili i svoju opremu i mehanizaciju, a učenici Medicinske škole kao volonteri Crvenog krsta pokazali su svoju obučenost u pružanju prve pomoći. Saša Jovanović, komandir vatrogasno-spasilačke čete Leskovac, kaže daje planom za 2021. godinu ova četa imala izvođenje taktičko-pokazne vežbe na jednom od javnih objekata u gradu, što je i realizovano u saradnji sa Leskovačkim kulturnim centrom i Turističkom organizacijom.\n„Vežba je bila složenog tipa, predviđala je gašenje požara i spašavanje kako putevima komunikacije, tako i preko fasade uz pomoć specijalnog vatrogasnog vozila uz pomoć specijalnih lestvi. Cilj vežbe je da pokažemo spremnost, stručnost i osposobljenost naših pripadnika, ali i savremena tehnička sredstva koje smo poslednjih godina dobili. U vežbi je učestvovalo više od 20 vatrogasaca sa šest vozila.“\nNačelnik Jablaničkog okruga Miloš Ćirić smatra da je dobijena oprema na vrhunskom nivou i da su vatrogasci zadovoljni trenutnim statusom opremljenosti.\n„Naglasio bih da je ova jedinica zimus, kada je bilo dosta snega i poplava, imala dosta posla u izvlačenju ljudi i dopremanju životnih namirnica ljudima koji nisu imali pristup putevima.“\nOliver Antanasijević, potpredsednik Skupštine Grada Leskovca, rekao je ovom prilikom da grad i država preko nadležnih ministarstava daju stalnu podršku u nabavljanju nove opreme kako bi imali što bolje uslove rada.\n„Leskovac je trud, rad i posvećenost ove jedinice nagradio Okrobarskom medaljom 2019. godine, za sve ono što je činila i čini za svoje građane.“\nKomandir vatrogasno-spasilačke čete Leskovac Saša Jovanović napominje da Leskovac ima i tim od 12 pripadanika od kojih je šest sertifikovano, a drugih šest u postupku obuke sa komletnom opremom za rad i spasavanje na vodi.\n„Posedujemo kompletnu opremu, odnosno motorne čamce, odela i ličnu opremu za rad i spasavanje na vodi.“


BIRODI: Mediji u Srbiji kao u Azerbejdžanu i Tadžikistanu - Marketing Mreža\n„Većina medija izveštavala je u korist Tadića, osim lista Pravda, koji je favorizovao kandidata Srpske napredne stranke (SNS) Tomislava Nikolića, a list Blic je primer jednostranog izveštavanja u korist Tadića i protiv Nikolića“, rekao je na konferenciji za novinare u Medija centru Ivan Godarski (Godardsky) iz slovačke organizacije MEMO 98, koja prati medije tokom izborne kampanje širom sveta. Godarski je istakao da novinari u Srbiji nisu spremni da političarima postave neprijatna pitanja, iako je to uloga novinara, nego samo prenose izjave, što je zapravo pi-ar (skraćenica od public relations – odnosi sa javnošću), i istakao da slobodni mediji nisu samo pi-ar.\nU istraživanju su posmatrane centralne informativne emisije televizija B92, Radiotelevizije Srbije, Prve srpske televizije, Pinka, Studija B i Televizije Vojvodina, kao i dnevni listovi Politika, Blic, Večernje novosti, Danas i Pravda.\nAnalitičar Biroa za društvena istraživanja (BIRODI) Zoran Gavrilović rekao je da nisu presudni vreme u vestima televizija ili prostor u dnevnim novinama posvećeni strankama, nego ton u kojem su kandidati predstavljeni, i dodao da su se mediji u kampanji „sklonili u stranu“ i pustili političare da promovišu sami sebe. Gavrilović je kao primer naveo centralne informativne emisije Radiotelevizije Srbije, koju pretplatom finansiraju građani, u kojima je koalicija oko DS pozitivno predstavljena u 92,8 odsto od ukupnog vremena posvećenog toj koaliciji, dok je koalicija oko SNS pozitivno predstavljena u 73,7 odsto od ukupnog vremena.\nNaveo je i primer vesti televizije Studio B, koja se finansira iz budžeta Beograda, u kojima je koalicija oko DS pozitivno predstavljena tokom 99,2 odsto vremena, a koalicija oko SNS tokom 82,6 odsto vremena. „To su procenti kakvi postoje samo u Azerbejdžanu i Tadžikistanu. Izgleda da smo pored kredita iz Azerbejdžana dobili još nešto“, rekao je Gavrilović. Dodao je i da je Radiotelevizija Vojvodine favorizovala DS i Tadića.\n„Mediji nisu doprineli izgradnji demokratskog društva i čini se kao da smo birali lidera Srbije i Boga pravde iz srpske himne, a ne predsednika koji će da bude na čelu institucije“, rekao je Gavrilović. Gavrilović je naveo da je u štampanim medijima zabeležen manjak neutralnosti a da su u Blicu tekstovi bili najmanje neutralni.\nU izveštaju se navodi da je Tadić u Blicu pozitivno predstavljen na 82,3 odsto od ukupnog prostora posvećenog tom kandidatu, dok je Nikolić pozitivno predstavljen na 14,4 odsto od ukupnog prostora posvećenog kandidatu SNS-a. „Blic“ je iskoristio svoje legitimno pravo da se opredeli i na svoj ‘skener’ stavi kandidata SNS-a Nikolića“, navodi se u izveštaju. Sa druge strane, list Pravda je više prostora posvetio koaliciji oko SNS-a i u tim novinama Nikolić je za 11 odsto više prostorno zastupljen od Tadića, mereno u kvadratnim centrimetrima na stranicama novina, dok je koalicija oko SNS u Pravdi četiri puta zastupljenija od koalicije oko DS.\nGavrilović je naveo da su Nikolić i Tadić u listovima Politika i Danas predstavljeni gotovo jednako, dok su Večernje novosti favorizovale DS i Tadića. Izvršni direktor BIRODI-ja Pavle Dimitrijević rekao je da je mlaka reakcija Republičke radiodifuzne agencije na gostovanje Tadića u zabavnoj emisiji Prve srpske televizije pred prvi krug izbora dovela do toga da su pred drugi krug izbora na toj televiziji u zabavnim emisijama gostovali i Tadić i Nikolić, iako je to u suprotnosti sa obavezujućim uputstvom RRA.\nCelo istraživanje dostupno je na sajtu www.mediamonitor.rs. Istraživanje su sproveli Biro za društvena istraživanja i slovačka organizacija MEMO 98, a finansirala ga je američka nevladina organizacija Nacionalna zadužbina za demokratiju (NED).


In Store | Srbija | Nastavak saradnje privrednih komora Vojvodine i Aleksandrije\nNastavak saradnje privrednih komora Vojvodine i Aleksandrije\nPredstavnici Privredne komore Vojvodine i Privredne komora Aleksandrije juče su na online konferenciji razgovarali o potencijalima za buduću saradnju poslovnih zajednica.\nPredsednik Privredne komore Vojvodine Boško Vučurević rekao je da je konferencija nastavak više nego dobre saradnje sa Egiptom. Naveo je da je do sada pristiglo više od 60 poslovnih incijativa egipatskih kompanija koje su iskazale interesovanje za saradnju sa srpskim kompanijama.\nNaši prioriteti su poljoprivredna proizvodnja, industrija hrane, sektor usluga, posebno IT, rekao je Vučurević.\nIzrazio je uverenje da će se u bliskoj budućnosti pokazati rezultati plodnosne saradnje egipatske i srpske poslovne zajednice. Najavio je da će se kontakti među poslovnim zajednicama nastaviti i putem onlajn platforme u uslovima pandemije korona virusa.\nKaže da su konferencije, poput ove koje su organizovale dve privredne komore, samo jedna u seriji planiranih aktivnosti i sastanaka kako bi se radilo na unapređenju saradnje sa Egiptom.\nAmbasador Egipta u Srbiji Amr Alguvejli rekao je da Srbija i Egipat imaju čvrstu osnovu za saradnju i da bi ekonomska saradnja trebalo da prati dobre diplomatske odnose dve zemlje. Naveo je da se nedavno sastao sa ministarkom trgovine, turizma i telekomunikacija Tatjanom Martić i da je glavna tema sastanka bila dalje povezivanje poslovnih zajednica dve zemlje i saradnja kao šansa i za srpske i za egipatske poslovne ljude.\nNaveo je da je ekonomska razmena dve zemlje ispod očekivanja, te da ima mnogo potencijala za proširenje saradnje u sektoru usluga, industriji i poljoprivredi. Očekuje i razmenu poseta i dolazak predstavnika Alekandrije u Novi Sad, evropsku prestonicu kulture 2022. godine.\nPredstavnici privrednih komora Vojvodine i Aleksandrije predstavili su na konferenciji potencijale za unapređenje saradnje. Kako je najavljeno, u narednom periodu će biti organzovani online B2B sastanci predstavnika srpskih i egipatskih kompanija.


KINA SPREMA BOLAN ODGOVOR Americi na objavljeni carinski rat\nKineski list „Global tajms“ je upozorio da uspeh „Epla“ na kineskom tržištu može da izazove jake nacionalističke porive i osećanja u Kini, ukoliko zakoni koje je nedavno doneo predsednik SAD Donald Tramp zaista osetno udare po kineskim kompanijama.\nČlanak se pojavio samo dan nakon što je objavljeno da Vašington ima nameru da uvede carine u iznosu od 10 odsto, kao i 25 odsto na kinesku robu i usluge, kada se radi o uvozu robe čija ukupna suma iznosi preko dvesta milijardi dolara.\n„Global tajms“ zadaje retoričko pitanje: zašto je kompanija „Epl“, čije je sedište u Kaliforniji, toliko uspešna u Kini, dok mnoge kineske kompanije beleže ogromne gubitke u kontekstu sve oštrijih uzajamnih mera u okviru trgovinskog rata koji je započela Amerika. Konflikt na relaciji Peking-Vašington, kako piše u članku, trebalo bi da navede Kinu da dobro razmisli o daljim koracima i možda o kreiranju novih principa kinesko-američke trgovine.\nStiče se utisak da američke kompanije koje se bave biznisom u Kini izlaze kao pobednice iz ovog trgovinskog rata. Kinesko tržište je od vitalnog značaja za mnoge vodeće američke brendove, što daje Pekingu više prostora za manevrisanje u oštroj igri i uslovima trgovačkog konflikta, stoji u članku.\nJoš tokom proleća, kada je trgovinski rat tek počinjao, Kina je mnogo puta upozoravala da ima poluge kojima može da odgovori na mere SAD. Jedan od načina – uvođenje carina, odnosno recipročnih mera na uvoz američke robe, već je na snazi. Na redu bi, kako smatraju stručnjaci, mogao biti bojkot američke robe.\nPodsetimo da je već bilo bojkota japanske robe i čak pogroma prodavnica koje su prodavale proizvode iz Japana, u vreme konflikta zbog spornih ostrva Senkaku/Djaoju. Posledice napetosti u odnosima Kine i Južne Koreje zbog razmeštanja američkih raketnih sistema THAAD osetili su na svojoj koži vodeći južnokorejski brendovi. Konkretno, velika kompanija „Lot“ iz Južne Koreje je i te kako finansijski stradala, kao i veliki broj južnokorejskih turoperatera i avio-prevoznika.\nJoš jedan skorašnji primer kako carine i različite barijere mogu da utiču na određenu branšu jesu vina iz Australije. Nekoliko australijskih proizvođača se požalilo na problem sa kineskom carinom i smatraju da to posredno ima veze sa napetostima na relaciji Peking-Vašington.\nZasad se može samo pretpostaviti da li i kako će se razvijati nacionalistički porivi u Kini povodom zaoštravanja odnosa između Pekina i Vašingtona i nametanja carina. Na tu temu za Sputnjik govori ekspert Centra međunarodno trgovačko-ekonomske saradnje u okviru Ministarstva trgovine Narodne Republike Kine Mej Sinju:\n„Želim da naglasim da trgovinski rat između Vašingtona i Pekinga nije rat u pravom smislu te reči. Međutim, kako sada stoje stvari, može se očekivati čak i zamrzavanje i konfiskacija korporativnih aktiva SAD, ali tokom trgovinskog rata, takve mere ne bi trebalo naprečac i nepromišljeno donositi. Kina mora da obezbedi privlačnu poslovnu klimu za investitore iz celog sveta. Ali ako dođe do pojačavanja pritisaka i trgovinski rat poprimi još oštrije forme, Kina će morati da preduzme određene restriktivne mere za kontrolu repatrijacije profita američkih kompanija.“\nNa to da je važno kontrolisati kretanje profita američkih brendova i kompanija u Kini pažnju je skrenuo i list „Global tajms“. Kaže se da kineski operateri koji realizuju obradu polugotovih proizvoda za „Epl“ dobijaju samo 1,8 odsto od ukupnog profita.\n– Verovatno je sad došlo ono vreme za jačanje pritiska na Kinu i uvođenja novih trgovačkih carina – tim rečima je Tramp objasnio situaciju za specijalizovani televizijski kanal „Foks biznis“.\nDa podgreju antiamerička nacionalistička osećanja mogu i krajnje provokativne izjave ministra trgovine SAD Vilbura Rosa.\n– Prvobitni razlog za uvođenje carina Kinezima bio je pokušaj da ih ubedimo da promene svoje ponašanje. Umesto toga oni su uveli kontramere. Zato sada predsednik smatra da bi verovatno trebalo ojačati pritisak kako bi oni konačno promenili svoje ponašanje – izjavio je ministar.\nOn je dodao da SAD moraju da stvore takvu atmosferu i situaciju u kojoj bi Kini bilo teže da nastavi svoju neefikasnu praksu, nego da je reformiše.


Forum beogradskih gimnazija: Obezbediti opremu nastavnicima - Beograd - Dnevni list Danas\nPočetna » Beograd » Forum beogradskih gimnazija: Obezbediti opremu nastavnicima\nForum beogradskih gimnazija saopštio je danas da će zbog povratka u škole nastavnička profesija, posle medicinske postati najugroženija u pogledu rizika od zaraze korona virusom i pozvala Ministarstvo prosvete da preduzme sve mere kako se zaštitilo zdravlje nastavnika i svih zaposlenih u prosveti.\n0Piše: FoNet 11. avgusta 2020. 12.13\nU saopštenju se navodi da će nastavnici u učionice ulaziti „goloruki”, a da će se suočavati sa velikim rizikom od zaraze.\nForum je zatražio da se svakom zaposlenom obezbede dve medicinske maske za svaki nastavni dan, da se obezbedi dovoljan broj PCR testova za testiranje zaposlenih u prosveti kod kojih se jave simptomi korona virusa i da zaposleni u prosveti budu prioritet ako žele da se vakcinišu protiv sezonskog gripa.\nTraži se da ako zaposleni u prosveti oboli od korona virusa tokom lečenja prima naknadu u stopostotnom iznosu svoje zarade i da se obezbedi brza prijava odgovornih u ustanovama u kojima se ne poštuju propisane mere.\nforum beogradskih gimnazija, Ministarstvo prosvete Srbije, Nastavnici, skolska godina


Barselona je saopštila da "do daljnjeg" ne može da računa na Antoana Grizmana.\nFrancuz, koji je prošle nedelje majstorski, sa ivice kaznenog prostora, poslao neodbranjiv lob udarac u mrežu "Viljareala", povredio je kvadriceps.\nOn se povredio na meču protiv Valjadolida i zbog toga će, po svoj prilici, propustiti poslednja dva kola Primere.\nU njima Barsa igra protiv Osasune i Alavesa, nadajući se da će preteći Real Madrid koji ima bod više, ali i meč manje od nje.\nGrizman, koji je zamenjen na poluvremenu subotnje utakmice, kada se i požalio na bolove u butnom mišiću, možda neće moći da nastupi ni u revanšu osmine finala Lige šampiona, 8. avgusta protiv Napolija. S njim je Barselona u gostima, u prvoj utakmici, odigrala 1:1.


Zoran Bojović, lider župskih naprednjaka i predsednik opštine Aleksandrovac\nBranko Ružić, predsednik Izvršnog odbora SPS obavestio je danas rukovodstvo aleksandrovačkih socijalista, da vrh te stranke nije za formiranje nove vladajuće koalicije sa GG “Pokret za Župu”, uz zahtev da SPS, SNS i URS budu stožeri nove vlasti u ovoj opštini. On je pozvao odbornike SPS da ne učestvuju u radu današnje vanredne sednice opštinskog parlamenta zakazane za 17 časova na zahtev 5 odbornika SPS i 26 odbornika GG “Pokret za Župu”, a na kojoj bi se odlučivalo o smeni aktuelnog predsednika opštine Zorana Bojovića iz redova SNS i formiranju nove vladajuće većine sa pomenutom grupom građana.\nNovica Adamović, predsednik župskih socijalista i potpresednik opštine Aleksandrovac\nIstog mišljenja je i Siniša Maksimović, predsednik okružnog odbora SPS I zamenik gradonačelnika Kruševca, koji je je “Blicu” rekao, da Novica Adamović predsednik župskih socijalista I potpredsednik opštine I Života Cvetković odbornik te stranke u SO Aleksandrovac I član GO SPS rade suprotno stavovima vrha stranke.\n- Dok vrh SPS zagovara tripartitnu vlast SPS, SNS I URS, Adamović i Cvetković rade na svoju ruku. Pokušavaju da u fotelju vrate bivšeg predsednika opštine Jugoslava Stajkovca iz redova GG “Pokret za Župu”. Tim potezom direktno rade na štetu SPS. Poručujem im da odmah odustanu od te namere” – kaže Maksimović.\nPredrag Milovanović Ringe, član opštinskog odbora SPS, kaže da će eventualna vlast sa bivšim predsednikom opštine i “najvećim oponentom SPS” pocepati socijaliste u Župi.\nŽivota Cvetković, odbornik SPS u SO Aleksandrovac\n- Zahtevam od vrha naše partije da stanu na put ličnim interesima I samovolji Novice Adamovića I Živote Cvetkovića. U suprotnom više od 1000 naših članova organozovano će krenuti za Beograd, kako bi ispred centrale SPS protestovali protiv ulaska u last sa Jugoslavom Stajkovcem koji je već osam godina največi opponent SPS” – kazao je Milovanović.\n-Želimo da poštujemo naše koalicione partnere, ali postupak dvojice čelnika SPS i njihova namera da naprave novu koaliciju sa GG “Pokret za Župu” ocenjujemo kao grubo kršenje svih sporazuma i direktno rušenje SNS sa vlasti” – kaže predsednik opštine Aleksandrovac Zoran Bojović i dodaje da, SNS ne želi da bude privezak ili dekor novoj vlasti, već partner sa kojim će se obaveze ravnomerno deliti.\nInače, od 59 odbornika koliko ima skupština opštine Aleksandrovac, vladajuću većinu koja je formirana 15. juna čine odbornici SNS (4), SPS (6), DS (7), URS (1) i GG "Za bogatu Župu" (12), dok su u opoziciji "Pokret za Župu" (26) i tri odbornika URS-a.


- Kobnog dana dečak je bio u dvorištu i sedeo je na traktoru, čuli smo da se spremao da ide na njivu sa svojima. U ovom domaćinstvu glavni izvor prihoda je poljoprivreda, tako da su svi članovi porodice uključeni u sve poslove. Dečak, koji ima dve sestre, voleo je mnogo selo i životinje. Još kao mali naučio je da vozi traktor - kaže meštanin ovog sela za Kurir i dodaje:\n- Priča se da je dečak sedeo na traktoru i u jednom trenutku dodao gas. Točak traktora upao je u blato i počeo da vergla. Tada je dečak počeo da doziva pomoć, ali je baš u tom trenutku pao s traktora, koji ga je priklještio - kažu oni i dodaju:\nTočak traktora upao u blato i počeo da vergla, pričaju komšije\n- Ekipa Hitne pomoći brzo je stigla na mesto nesreće i mališanu je pružila svu adekvatnu medicinsku pomoć, međutim, i pored svih napora lekara oni su mogli samo da konstatuju smrt. Kako je došlo do tragedije u kojoj je dečak star svega 12 godina poginuo, utvrdiće dalja istraga - kaže izvor Kurira.


Sutra su zimske Zadušnice - 105.rs Odličan portal i još bolji radio\nNaslovna Info Sutra su zimske Zadušnice\nZadušnice su posebni dani u godini kad se sećamo naših dragih pokojnika i obilazimo njihove grobove. One se održavaju subotom, jer je to inače dan kada se treba sećati preminulih. U godini se obeležavaju četiri puta, a ove 2022. raspored je sledeći: zimske Zadušnice pred Mesne poklade, odnosno 26. februara, letnje Zadušnice pred Duhove 11. juna, Miholjske Zadušnice pred Miholjdan tj 8. oktobra i jesenje odnosno Mitrovske Zadušnice pred Mitrovdan 5. novembra.\nTog dana u crkvi se služi zaupokojena liturgija na kojoj se čitaju imena upokojenih pravoslavaca.\nLiturgija subotom počinje nešto ranije nego nedeljom, oko 08:00, ali i ranije, zato je bolje raspitati se u obližnjem hramu. Ako želite da date imena za pomen odnono proskomidiju dođite ranije, pre početka liturgije i imena dajte pomoćniku sveštenika koji će ih uneti u oltar.\nObičaj koji je propisala Crkva nalaže da se za pomen donese malo kuvanog žita, koje je podsetnik na Hristove reči da zrno rod donosi tek kada umre, i to ne u mraku zemlje, nego na svetlosti sunca, zatim crno vino za prelivanje žita, koje označava Božiju milost kojom se zalečuju rane greha, pa mala sveća za žito, svećica za svakog upokojenog ili jedna veća za sve upokojene, a svetlost sveće simboliše Hristovu svetlost. Neki skroman novčani prilog prema mogućnostima neće biti na odmet. Ukoliko dajete spisak imena za liturgiju, biće vam potreban još jedan za parastos posle liturgije.\nMožete se dogovoriti sa sveštenikom i da odsluži mali pomen i okadi grob, a ako su pokojnici sahranjeni daleko i ne postoji mogućnost odlaska na groblje, može se otići u crkvu, gde će se služiti pomen.\nPročitajte još i Pokrajinska vlada renovira još jedan manastir u regionu!


Sve publikacije, Osiguravajuća društva doprinose niskom kvalitetu usluga fizičkog i tehničkog obezbeđenja!\nVaša lokacija / Beogradski centar za bezbednosnu politiku / Publikacije / Sve publikacije / Osiguravajuća društva doprinose niskom ... /\nOsiguravajuća društva doprinose niskom kvalitetu usluga fizičkog i tehničkog obezbeđenja!\nBroj preuzimanja: 572\nDosadašnja istraživanja Beogradskog centra za bezbednosnu politiku (BCBP) potvrdila su da osiguravajuća društva značajno utiču na opšte karakteristike privatnog sektora bezbednosti.\nOsiguravajuća društva utiču na sektor bezbednosti tako što određuju mogući iznos bonusa i penala, odnosno popusta, čime utiču na kompanije koje već posluju u uslovima gde nekolicina zakona tek ovlaš reguliše materiju privatne delatnosti obezbeđenja. Kao što je dobro poznato, u Srbiji još uvek ne postoji krovni zakon koji reguliše privatni sektor bezbednosti; preciznije, sada je u fazi nacrta.\nOtuda se javila potreba za pronalaženjem praktičnih rešenja kojima bi se tržišno uredio sektor privatne bezbednosti. U prostorijama Privredne komore Srbije (PKS) održan je 17. maja 2011. godine okrugli sto „Kvalitet usluga privatnog obezbeđenja i njihov uticaj na smanjenje osiguranih rizika“ u organizaciji Udruženja za privatno obezbeđenje i Odbora za bankarstvo i osiguranje PKS. Na okruglom stolu učestvovali su predstavnici Dunav osiguranja, privatnih firmi za obezbeđenje, Beogradskog centra za bezbednosnu politiku (BCBP) i Fakulteta bezbednosti. U uvodnom izlaganju predstavljena su dva novousvojena standarda: „Usluge privatnog obezbeđenja: rečnik“ i „Usluge privatnog obezbeđenja: Zahtevi i uputstvo za ocenjivanje usaglašenosti“.\nNajveći problem koji je istaknut na skupu jeste zapravo primena novousvojenih standarda u praksi. Osiguravajuća društva prilikom utvrđivanja visine premije utvrđuju da li neka od zaštitnih mera postoji ili ne, ali ne razmatraju njihov kvalitet.Zato same kompanije, kao i njihovi klijenti biraju najjeftiniju opciju koja ne nudi kvalitet već samo obezbeđuje elementarne uslove osiguravajućih kuća.\nOva devijacija je praktično objašnjena na primeru video nadzora. Politika osiguravajućih kuća je da se „prebroje kamere i utvrdi pokrivenost prostora“, ali ne i jasnoća snimka, što je u slučajevima utvrđivanja odgovornosti za provalne krađe otežavalo ili onemogućavalo identifikaciju prekršilaca. Takođe, pokrenuto je i pitanje razlikovanja „javnog“ od „privatnog“ prostora, gde su ponuđena rešenja u smislu šta se sme, a šta ne sme snimati. Činjenica je da kakvo god rešenje bude usvojeno, ono neće biti usklađeno sa odredbama Zakona o zaštiti podataka o ličnosti, koji ne prepoznaje javne i privatne prostore.\nUsvojeni standard o ocenjivanju usaglašenosti će omogućiti osiguravajućim kućama da analiziraju stepen uloženih resursa u bezbednost osigurane imovine. Tako suključne determinante za firme koje obezbeđuju prostor osnovni kapital firme, broj zaposlenih, postojanje kontrolnog prostora, službena vozila, ali i neto zarada zaposlenih. Posebno obraćamo pažnju na neto zaradu zaposlenih tim pre što su u ovom sektoru plate zaposlenih vrlo niske, a to utiče kako na motivaciju kadra, tako i na sam razvoj profesije. Otuda nije neobično da radnici zaposleni u sektoru privatne bezbednosti, privučeni višim dnevnicama kada krene građevinska sezona, potraže zaposlenje upravo u nekoj građevinskoj firmi.\nDruga odrednica standarda zapravo se svodi na opis nivoa ispunjenosti zahteva i kreće se od nedovoljne, preko vrlo male i male, srednje, do vrlo velike i potpune. Precizniji kriterijum ocenjivanja potom utiče na visinu premije i stimulativno deluje na klijente, a posledično i na firme koje pružaju zaštitu. Problem nastaje u primeni ovih standarda, kako je na okruglom stolu rečeno.\nKompanija Dunav, koja osigurava najveći broj poslovnih objekata u Srbiji (procena je da osigurava 60% tog tržišta) još uvek ne primenjuje te standarde. Firme ništa ne motiviše da ulažu u kvalitet zaštite koju pružaju jer klijenti takve zahteve ne navode u tenderima. Primetno je bilo odsustvo drugih osiguravajućih kuća (DDOR Novi Sad, Delta Generali, Triglav i drugih) i malog broja firmi za privatno obezbeđenje. Kada god bi se rasprava „zahuktala“ na skupu je „spuštana lopta“, otuda su nedostajala i kvalitetna zaključna razmatranja.\nTagovi: privatna bezbednost, pbk, osiguranje, sektor bezbednosti, usluge, zakon


Home // Hrana i Piće // Vesti // Nova kampanja za brend Amstel Premium Pilsener\nJedan od najpoznatijih holandskih brendova piva, Amstel Premium Pilsener, predstavio je novu kampanju sa sloganom „Tvoji ljudi, tvoj Amstel“. Kampanja u prvi plan stavlja povezivanje sa najbližim prijateljima, podsećajući da, iako nas različite obaveze okupiraju tokom dana, treba da nađemo vreme koje ćemo provesti sa najbližim ljudima. Noseći slogan, kao i polazna osnova komunikacije, razvijeni su iz osnovne pozicije brenda Amstel Premium Pilsener koja je sumirana kroz poruku „ono što je zaista važno“ - kada odbacimo nevažne stvari, ono što nam ostaje na kraju dana jesu važni ljudi u našem životu.\n„Amstel Premium Pilsener je brend sa tradicijom od blizu 150 godina i njegova komunikacija prepoznatljiva je u celom svetu. Želja nam je da novom kampanjom brend dodatno približimo našim potrošačima, otkrivajući nova značenja vrednosti koje su potrošači navikli da vezuju za brend i podsećajući ih da ne bi trebalo da se zaboravi ono što nam je najvažnije u životu, a to su prijatelji“, rekla je Sofija Eftimovski Božović, senior brend menadžerka i dodala: „Dugogodišnje iskustvo intenzivne komunikacije sa potrošačima govori nam da oni znaju da cene vreme koje provode sa prijateljima. Kao što ne postoji kompromis kada je u pitanju vrhunski kvalitet našeg piva, tako smatramo da ne treba da postoji kompromis kada je u pitanju odnos prema prijateljima i pravim vrednostima.“


KBC Zemun dobija prvu magnetnu rezonancu | Novosti.rs\n31. 08. 2018. u 10:41\nDirektor KBC Zemun Dragoš Stojanović izjavio je danas da će ta bolnica dobiti najsavremeniju magnetnu rezonancu, angio salu, najsavremeniji ultrazuvk i bazne sterilizatore\nDirektor KBC Zemun Dragoš Stojanović izjavio je danas da će ta bolnica dobiti najsavremeniju magnetnu rezonancu, angio salu, najsavremeniji ultrazuvk i bazne sterilizatore.\n"Zadovoljni smo, smanjiće se liste čekanja, obučili smo kadrove, imaćemo dovoljno ljudi, Ministarstvo zdravlja ovih dana radi na tome da se proširi kadrovski plan", rekao je Stojanović za RTS.\nOn napominje da će se početkom oktobra početi sa dugoočekivanom rekonstrukcijom zgrade pedijatrije i neurologije.\nPROČITAJTE JOŠ: Najsavremeniji aparat magnetne rezonance od danas u Tiršovoj\nKBC Zemun, najstarija bolnica u Srbiji, koja je nastala pre skoro dva i po veka spajanjem dve zdravstvene ustanove - srpske i katoličke, imala je jednu zgradu sa tri sobe za pacijente, jednom za pacijentkinje i jednom za uhapšene, a danas je to ustanova sa 620 kreveta, i u kojoj se godišnje pregleda više od 300.000 pacijenata.\nNa 235. rođendan KBC Zemun dobija novu opremu, a država je uložila više od dva miliona evra, navodi RTS.\nU KBC Zemun radi više od 1.100 zaposlenih - 250 lekara i 750 sestara, mesečno se obavi više od 1.000 operacija u 12 sala.


Matične ćelije pomažu u lečenju Kronove bolesti - Bebac.com\n09.08.2018. / Izvor: Eastlondonadvertiser.co.uk\nNaučnici veruju da će matične ćelije moći da promene tok bolesti\nNaučnici sa Univerziteta „Kraljica Meri“ započeli su kliničko ispitivanje u kojem bi transplantacijom matičnih ćelija razvili novi imuni sistem za ljude sa neizlečivom Kronovom bolešću.\nStudija vredna dva miliona funti koju izvodi Univerzitet „Kraljica Meri“ pokušaće da pronađe lek za bolne i hronične crevne bolesti i trenutno su u potrazi za pacijentima širom Velike Britanije.\nKronova bolest izaziva zapaljenje digestivnog sistema i dovodi do dijareje, bolova i ekstremnog umora. Tretmani uključuju lekove za smanjenje upale, ali je često potrebna i operacija za uklanjanje pogođenog dela creva.\nHelen Bartlet je urađena transplantacija matičnih ćelija nakon 20-godišnje borbe sa Kronovom bolešću. Ona je objasnila koliko je iscrpljujući život sa Kronovom bolešću i da je prošla bezbroj operacija i koristila mnogo lekova, a da se i pored svega toga osećala loše i depresivno.\nOna kaže i da ne može da opiše koliko se mnogo bolje oseća nakon transplantacije i da nema više konstantne bolove.\nProfesor Džejms Lindzi sa Univerziteta „Kraljica Meri“ je izjavio da se nadaju da će moći da promene tok bolesti „resetovanjem“ imunog sistema transplantacijom matičnih ćelija. To možda neće biti lek za bolest, ali će omogućiti nekim pacijentima da odgovore na lekove koji ranije nisu delovali.\nTransplantacija matičnih ćelija uspešno leči multipla sklerozu, a ova studija ima za cilj da proveri da li sličan tretman može da pruži nadu obolelim od Kronove bolesti.\nSvaka žena mora da upozna svoj ciklus i prepoznaje ovulaciju, ako planira trudnoću »


Lavrov i Pompeo razgovarali o pripremi sastanka Putina i Trampa - Sputnjik Srbija\n07:03 25 Jun 2019\nLavrov i Pompeo razgovarali o pripremi sastanka Putina i Trampa\n16:52 26.10.2018 Preuzmite kraći link\nMinistar spoljnih poslova Rusije Sergej Lavrov razgovarao je telefonom sa američkim državnim sekretarom Majkom Pompeom o pripremama za predstojeći sastanak predsednika Rusije i Sjedinjenih Američkih Država, saopštilo je Ministarstvo spoljnih poslova Rusije.\nI zvanično: SAD pozvale Putina da poseti Vašington\n„Na inicijativu američke strane, 26. oktobra je održan telefonski razgovor između ministra spoljnih poslova Rusije Sergeja Lavrova i američkog državnog sekretara Majka Pompea. Oni su razgovarali o aktuelnim međunarodnim pitanjima i bilateralnim odnosima u kontekstu pripreme za predstojeći kontakt predsednika Rusije i Sjedinjenih Američkih Država“, saopštilo je Ministarstvo.\nRanije je pomoćnik predsednika Rusije Jurij Ušakov saopštio novinarima da će se tokom svoje predstojeće posete Parizu, Vladimir Putin sastati sa Donaldom Trampom 11. novembra.\nPredsednik SAD je potvrdio da bi mogao da se sastane sa Putinom u novembru na događajima u Parizu posvećenim stogodišnjici završetka Prvog svetskog rata.\nsastanak, Majkl Pompeo, Donald Tramp, Vladimir Putin, Sergej Lavrov, SAD, Rusija


Lokalni izbori Beograd\nBeograd\tDragan Đilas ostaje gradonačelnik\nPogodaka: 116\tPreispitivanje u Beogradu\nSve izvesnije formiranje vlade SNS, SPS i URS moglo bi da ugrozi vlast koju su demokrate formirale sa socijalistima na nivou glavnog grada. Ipak, prema saznanjima “Blica”, gradonačelnik Beograda Dragan Đilas dobio je garancije od SPS da je postojeća većina sigurna.\nKomplikacije oko formiranja republičke vlasti otvorile su i pitanje opstanka vlasti u prestonici. Dok u redovima SPS navodno o tome ne razmišljaju, u DS postoji struja koja smatra da treba prekinuti sve veze sa SPS ukoliko se ona odluči za vladu sa naprednjacima.\n- Tačno je da ima onih u redovima demokrata koji smatraju da DS treba da ide u opoziciju u glavnom gradu, a da vlast zadrži u Vojvodini. Ipak, većina ima stav da je Đilas jedini legitiman gradonačelnik. Bila bi ludost prepustiti Beograd SPS i SNS - navodi naš izvor.\nTo ne spore ni socijalisti, niti naprednjaci. Đilasa je za funkciju gradonačelnika predložio Aleksandar Antić, potpredsednik SPS, dok je Vučić i javno rekao da on zaslužuje da bude gradonačelnik u još jednom mandatu i potom podneo ostavku na mesto gradskog odbornika.\nPrema našim saznanjima, Dačić je obećao Đilasu da je koalicija sigurna, a isto je garantovano i pre dva dana na sastanku koji je zamenik DS imao socijalistima. - Vladajuća koalicija u glavnom gradu se neće menjati, čak i ako SPS napravi vladu s drugim strankama - izjavio je Antić, koji je izabran za predsednika Skupštine Beograda.\nDS i SPS prave vlast u velikim gradovima Pogodaka: 226\tIzvor: Blic\nVlast u Beogradu formiraće demokrate i socijalisti, potvrdio je za “Blic” Aleksandar Antić, predsednik Gradskog odbora SPS i predsednik Skupštine grada Beograda. U ostalim najvećim gradovima razgovori još traju.\nUspeh u Beogradu: Antić i ĐilasAntić kaže da su se koalicije oko DS-a i SPS-a dogovorile da prave većinu u Skupštini Srbije, gradovima, opštinama, pokrajini, ali i u Beogradu.\nDo konkretnih dogovora o formiranju gradske vlade doći će posle 20. maja, odnosno drugog kruga predsedničkih izbora. Naime, tada će se razgovarati o raspodeli resora jer socijalisti nisu u potpunosti za ideju gradonačelnika Dragana Đilasa da tim koji je prethodne četiri godine vodio Beograd, a u kome su osim demokrata i socijalista bili i oni iz redova LDP-a, sada Preokreta, i URS-a, nastavi da radi maltene u istom sastavu.\nPrema saznanjima “Blica”, socijalisti smatraju da za kadrove iz Preokreta i URS-a jedino ima mesta ako je reč o vrhunskim stručnjacima i da koalicija oko SPS-a, s obzirom na izborne rezultate, treba da ima više nadležnosti i resora nego što je imala do sada. S druge strane, Preokret i URS, koji nisu prešli cenzus, još se ne izjašnjavaju o predlogu gradonačelnika o nastavku rada u gradu. U URS-u kažu da će o tome odlučiti nakon drugog kruga predsedničkih izbora, dok u Preokretu to za sada ne žele da komentarišu.\nKako će biti formirana lokalna vlast u Nišu zavisiće od pregovora na republičkom nivou. Nijedan lokalni čelnik nije želeo da kalkuliše o mogućim koalicijama, uz obrazloženje da će se sve znati nakon 20. maja. Naprednjaci će u Skupštini Niša imati 17 mandata, DS 14, URS 11, SPS 10, DSS pet i LDP četiri. U niškom parlamentu ima 71 odbornik, a za većinu je neophodno 36 odbornika. Najveće iznenađene na lokalnim izborima u gradskim opštinama u Nišu bilo je u Crvenom krstu jer su do sada radikali bili na vlasti u ovoj opštini, a na ovim izborima nisu osvojili nijedan odbornički mandat. SRS nije prešao cenzus ni u gradskoj, niti u bilo kojoj drugoj opštini.\nU Kragujevcu će, na osnovu izbornih rezultata, i dalje nastaviti da vlada koalicija okupljena oko Veroljuba Stevanovića. Izborna lista “Veroljub Verko Stevanović Zajedno za Kragujevac Ujedinjeni regioni Srbije” osvojila je 34.319 glasova, odnosno 37 mandata u budućem sazivu Skupštine grada Kragujevca. U Skupštini grada ima 87 odborničkih mesta, za većinu koja može da formira vlast dovoljna su 44 mesta, a Stevanović je već osam godina u stabilnoj saradnji sa SPS. Koalicija koju predvodi Ivica Dačić je na ovim izborima osvojila 10 mandata (SPS šest, po dva PUPS i JS). Kako je za “Blic” izjavio Veroljub Stevanović, “još se vode razgovori sa mnogim strankama o formiranju nove vlasti u Kragujevcu, i ništa se konačno neće znati pre ponedeljka”. Predsednik kragujevačkog SPS Zoran Prokić je rekao da je “sigurno da će koalicija oko SPS i dalje učestvovati u vlasti”.\nStranke u Novom Sadu još nisu zvanično počele pregovore o formiranju skupštinske većine, ali nezvanične informacije govore da će koaliciju formirati DS, LSV i SPS. Ovim će koalicija koja je prethodne četiri godine upravljala Novim Sadom nastaviti da vodi grad, pri čemu će se DS, LSV i SPO pridružiti i SPS. Prema preliminarnim podacima Gradske izborne komisije, Demokratska stranka će imati 19 odbornika, Srpska napredna stranka 16, Ligi socijaldemokrata Vojvodine 16, Socijalistička partija Srbije osam, Romska demokratska stranka šest, DSS šest, Dveri pet, a Grupa građana “Nijedan od ponuđenih odgovora” i Savez vojvođanskih Mađara po jednog odbornika. Očekuje se i da gradonačelnik Novog Sada bude Igor Pavličić koji je ovu funkciju obavljao u protekle četiri godine.\nKombinacije u Beogradu: DS i SPS na pragu novog mandata\nPogodaka: 179\tIzvor: Blic\nNeposredno pošto je gradska izborna komisija objavila preliminarne rezultate izbora počele su kalkulacije ko bi sa kim mogao da formira vlast u prestonici. Iako teoretski postoje tri kombinacije, najverovatnije je da će tim Dragana Đilasa nastaviti da vlada u Beogradu.\nStranka Broj mandata\n* Neophodan broj mandata za formiranje vlasti: 56\n1. DS -SPS (63 mandata)\nPosle objavljenih prvih rezultata izbora bilo je jasno da je lista Dragana Đilasa odnela ubedljivu pobedu na lokalnim izborima u prestonici. Već sada je izvesno da će buduću koaliciju činiti DS i SPS. Upućeni u prilike kažu da je gotovo nemoguće zamisliti drugu kombinaciju, pa čak i da se eventualno dogodi da na republičkom nivou bude neki drugačiji odnos snaga. Kao osnovni razlog navodi se odlična saradnja funkcionera DS i SPS, a koji su činili i vrh gradske vlasti.\nDa dosadašnji gradonačelnik nema nameru da menja tim pokazuje i najava iz izborne noći da će u vlast pozvati i doskorašnje partnere iz URS-a iako ova stranka nije prešla cenzus u prestonici. Kako ni “Preokret” nije dobio nijedan mandat na lokalu verovatno će Đilas isti poziv uputiti i koaliciji oko LDP-a. Najava da će u vlasti biti i oni koji nisu prešli cenzus povezana je Đilasovim stavom da je gradski tim dobro funckionisao.\n2. SNS-SPS -DSS (60 mandata)\nUkoliko Tomislav Nikolić postane predsednik Srbije i SNS dogovori vladu sa SPS-om može se dogoditi da Aleksandar Vučić bude gradonačelnik pošto i na lokalnom nivou naprednjaci dobiju podršku socijalista. U ovoj kombinaciji neophodno je napraviti dogovor SPS i DSS što je iz više razloga teško ostvarivo.\nNijedan od lidera ovih stranaka ne želi saradnju, a slični odnosi vladaju i na nižem funckionerskom nivou. Kada se uzme u obzir ubedljiva pobeda DS-a u Beogradu i "dobri odnosi partnera na gradskom nivou", ova opcija je daleko od realnosti.\n3. DS-SNS (87 mandata)\nOvakva koalicija je samo teoretski moguća. Ona bi značila da se slična koalicija napravi i na drugim nivoima. Prepucavanja i jedne i druge strane samo se zaoštravaju pred drugi krug predsedničkih izbora. Koalicija SNS-DS bila bi jedino moguća ukoliko bi SPS "nepristojnu ponudu" koju koalicioni partneri ne bi mogi da prhivate. U ovo trenutku, ona je nemoguća kako u gradu tako i u Republici.\nPogodaka: 251\tIzvor: RTS\nPogodaka: 662\tIzvor: Maja Keranović - Tijana Dušej/Blic\nUbedljiva pobeda DS-a na Vračaru, Kuzmanović ostaje predsednik Opširnije...\nPopović: Sadašnja vlast je mnogo zadužila Beograd\nĐilas: Ministri da budu stručni


Bez funkcionalnih demokratskih institucija nema suštinskih reformi - Vesti\nBez funkcionalnih demokratskih ...\nBez funkcionalnih demokratskih institucija nema suštinskih reformi\nZakasneli dijalog o izbornim uslovima, problemi u primeni novog Zakona o besplatnoj pravnoj pomoći i zabrinjavajuće tendencije u bezbednosnom sektoru bile su glavne teme na predstavljanju najnovijeg izveštaja koalicije prEUgovor o napretku u poglavljima 23 i 24 koje je održano 24. oktobra 2019. u Beogradu.\nDirektorka Beogradskog centra za bezbednosnu politiku (BCBP) Sonja Stojanović Gajić pozdravila je posredovanje bivših poslanika Evropskog parlamenta u dijalogu o izbornim uslovima u Narodnoj skupštini. S druge strane, odsustvo odluke o otvaranju pristupnih pregovora sa Severnom Makedonijom i Albanijom ozbiljno je poljuljalo kredibilnost EU u regionu. Evropska unija mora da promeni pristup i intenzivnije se uključi u praćenje reformi i zaustavljanje trendova zarobljavanja države na Zapadnom Balkanu, poručila je.\n„Drugačiji pristup koji treba primeniti je da bi, pored formalnog fokusa na oblasti koje pokrivaju poglavlja 23 i 24, trebalo staviti veću pažnju na pitanja demokratije i političkih kriterijuma, kao što su pitanja funkcionisanja demokratskih institucija jer bez fer izbora, funkcionalnog parlamenta, kredibilnih nezavisnih državnih institucija, slobodnog i efikasnog civilnog društva, nema ni reformi koji se tiču zaštite ljudskih prava, pravosuđa, borbe protiv organizovanog kriminala“, istakla je Stojanović Gajić.\nRazgovor u vezi sa promenom izbornog zakonodavstva, prvo na Fakultetu političkih nauka a onda i u Skupštini, došao je suviše kasno, ocenio je programski direktor Transparentnost Srbija Nemanja Nenadić, dodavši i da su dogovorene reforme veoma ograničenog karaktera. Iako dijalog nije bio plodan, dobili smo bar konačno priznanje da su neke zakonske reforme neophodne, zaključio je. Uređivanje pitanja funkcionerske kampanje, pojave gde se javna funkcija koristi za to da se obezbedi povećano prisustvo nosilaca vlasti u medijima, ostao je problem za koji ne postoji volja da se reši.\n„Ja sada ne govorim o direktnim zloupotrebama javnih resursa, korišćenju novca, službenih vozila, već korišćenju prilike da se upravo u doba izborne kampanje organizuje što veći broj nekih događaja koji će prikupiti pažnju javnosti u informativnim programu u medijima“, pojasnio je Nenadić.\nNenadić se osvrnuo i na rad Narodne skupštine, koja je na leto najzad stavila godišnje izveštaje nezavisnih državnih organa na dnevni red. Međutim, kvalitet usvojenih zaključaka znatno je slabiji u odnosu na zaključke Narodne skupštine od pre pet godina, kada su poslednji put razmatrani izveštaji nezavisnih institucija. Tako Skupština preporučuje, umesto da naređuje Vladi da poštuje svoje zakonske obaveze i obezbedi izvršenje rešenja Poverenika za informacije od javnog značaja, niti preduzima bilo kakve mere da odgovori na probleme navedene u izveštaju Agencije za borbu protiv korupcije.\nVanja Macanović iz Autonomnog ženskog centra (AŽC) istakla je da dugo očekivani i nedavno usvojeni Zakon o besplatnoj pravnoj pomoći neće dovesti do traženih rezultata. Štaviše, nova zakonska rešenja idu na štetu građana, s obzirom da komplikuju proceduru i sužavaju krug ljudi koji će besplatnu pravnu pomoć primiti. Osim toga, novi postupak iznuruje organizacije civilnog društva i diskriminiše advokate koji u ovim organizacijama pružaju pravničku podršku, objasnila je Macanović.\n„Ovo je u stvari jedan od onih zakona koji funkcioniše po principu - dajem ti pravo, a u stvari ti ne dajem, na šta država i računa. Što se tiče koristi za državu, ona ga ima pre svega u pogledu izveštavanja za EU, gde će se fingirati da je sve urađeno i da ima mnogo korisnika besplatne pravne pomoći“, rekla je Macanović.\nTrošenje javnih resursa kroz netransparentne nabavke pod izgovorom nacionalne bezbednosti, koncentracija moći u rukama predsednika Republike i nedostatak epiloga u borbi protiv organizovanog kriminala spadaju u probleme koji najviše zabrinjavaju u radu sektora bezbednosti u Srbiji, navodi Saša Đorđević, istraživač Beogradskog centra za bezbednosnu politiku (BCBP).\n„Predlog Zakona o javnim nabavkama ima magnetno dejstvo za zloupotrebe jer u članu 21 dozvoljava institucijama sektora bezbednosti da ne primenjuju odredbe za sprovođenje javnih nabavki pod izgovorom nacionalne bezbednosti“, upozorio je Đorđević.\nNa ovaj način ne bi više postojala obaveza da se izveštava izvršna vlast, kao ni Skupština o svim nabavkama koje se sprovode u oblasti odbrane i bezbednosti, što umanjuje mogućnosti za kontrolu, ukazao je Đorđević.\nPrimetan je trend narušavanja koncepta podele vlasti, a Đorđević posebno ističe Predlog Strategije nacionalne bezbednosti kojom se uvode nove nadležnosti predsednika Republike, kao na primer usmeravanje čitavog sistema nacionalne bezbednosti, što nije u skladu sa važećim Ustavom Srbije.\nĐorđević se osvrnuo i na rezultate borbe protiv organizovanog kriminala. Iako ministar unutrašnjih poslova javnost obaveštava o velikim zaplenama droge i razbijanju kriminalnih grupa, činjenice pokazuju da je uglavnom reč o marihuani na koju neke strane policije ne troše resurse, te da mnoga pompezna hapšenja nemaju sudski epilog.\n„Za efikasnu borbu protiv organizovanog kriminala, ključ je šta se dešava na sudu, koji su sudski epilozi i koliko su se kriminalci našli u zatvoru. Ne postoji neka jasna evidencija o tome kako su se istrage završile. Ono što dodatno zabrinjava je i da tužilaštvo ćuti na slučajeve koje su istraživački novinari objavili poslednjih nekoliko godina“, zaključuje Đorđević.\nU diskusiji koja je usledila naročito je istaknut značaj nezavisnih izveštaja poput Alarma prEUgovor koalicije, imajući u vidu da više od godinu i po dana Vlada ne objavljuje zvanične izveštaje o primeni akcionih planova za poglavlja 23 i 24, pravdajući to izmenom metodologije izveštavanja.


Zašto se Severna Koreja protivi obdukciji tela Kimovog polubrata?\nM. K. 15. februara 2017. 18:45\nSevernokorejski zvaničnici u Maleziji prigovaraju protiv izvođenja autopsije nad telom polubrata severnokorejskog lidera Kim Džong Una, koji je preminuo u Kuala Lumpuru, saopštili su danas malezijski zvaničnici, prenosi Rojters.\nSevernokorejci su zahtevali da im se telo momentalno preda, ali nekoliko izvora navodi da je Malezija to odbila.\nJoš nije doneta konačna odluka o tome da li će telo polubrata severnokorejskog lidera Kim Džong Nama na kraju biti predato vlastima Severne Koreje.\nRanije danas, žena sa vijetnamskim putnim ispravama zadržana je na Međunarodnom aerodromu u Kuala Lumpuru nakon što je identifikovana sa snimka sigurnosne kamere na dan ubistva vođinog polubrata.\nSumnja se da je izvršen atentat u režiji severnokorejske obaveštajne službe.\nNavodi za sada nagoveštavaju da su dva ženska agenta Severne Koreje ubodom otrovnim iglama ubila Džong-Nama i potom pobegla.\nMalezijska policija saopštila je da, pored osumnjičene koja je trenutno u pritvoru, istražuje još „nekoliko“ sumnjivih lica.\nMalezijska policija potvrdila je ranije danas da je u Kuala Lumpuru preminuo Kim Džong Nam, polubrat severnokorejskog lidera Kim Džong Una, a južnokorejska televizija „Čosun“ javila je da su Kim Džon Nama „otrovnim iglama“ ubila dve severnokorejske špijunke koje su u bekstvu, prenosi Rojters.\nAgencija navodi da i malezijska policija sumnja da Severna Koreja stoji iza ovog ubistva, kao i da je izvor iz vlade Malezije naveo da policija vrši istragu kako bi „pronašla počinioce“.\nNavodi se da je Kim Džong Nam, stariji polubrat severnokorejskog vođe, bio poznat po tome što je značajan deo života proveo van zemlje i javno govorio protiv dinastičke kontrole nad Severnom Korejom koju sprovodi njegova porodica.


Ibrahimoviću zabranili da primi vakcinu u Beogradu, međutim Stanković sve sredio - Crvena zvezda info\nKošarka / 51 pregleda\nOstalo / 535 pregleda\nOstalo / 11597 pregleda\nIbrahimoviću zabranili da primi vakcinu u Beogradu, međutim Stanković sve sredio\nŠvedski fudbaler za sada neće biti vakcinisan u našoj zemlji\nNešto ranije tokom ove godine, Zlatan Ibrahimović je odlučio da primi vakcinu protiv koronavirusa u Srbiji. Oko čitavog procesa se raspitivao kod šefa stručnog štaba Crvene zvezde, Dejana Stankovića, sve je već uveliko bilo dogovoreno, ali je posao propao u poslednji čas, saznanje je Srpskog telegrafa.\nRazlog su čelnici Milana, koji su zabranili Šveđaninu da otputuje u Beograd i primi prvu dozu izabrane vakcine. Rosoneri imaju poseban protokol, koji zabranjuje fudbalerima da napuštaju Italiju, pa će tako dogovor koji su Stanković i Ibrahimović napravili pasti u vodu i priča se za sada neće dogoditi.\nInače, Zlatan je samo jedan od mnogih stranih državljana koji su izrazili želju da se vakcinišu u našoj zemlji, koja je u samom vrhu Evrope po stopi građana koji su primili barem jednu dozu cepiva. Ipak, rigidni protokoli koje je propisao Milan, ipak nisu mogli da padnu, čak ni u slučaju vakcinacije.\nInteresantno je da je prethodno predsednik Udinezea u Beogradu dobio vakcinu protiv koronavirusa upravo uz pomoć Dejana Stankovića, ali nažalost to se neće dogoditi sa Ibrahimovićem, koji je bio u poseti prestonici Srbije pre dva meseca kada je sa svojim Milanom igrao nokaut fazu Lige Evrope protiv Crvene zvezde.\nTada ga je jedna nepoznata osoba vređala na nacionalnoj osnovi, pa je klub kasnije kažnjen od strane UEFA, a sam Ibrahimović urgirao je kod čelnika Evropske kuće fudbala da kazna bude što manja.


Zabrinutost na Kosovu da će odluke Suda uticati na političku scenu: Ulice Prištine\nSpecijalni sud za ratne zločine bi mogao da uzdrma kosovsku političku scenu, navode u Prištini. Analitičari ističu i da mnoga dešavanja, pa i aktuelni neredi u zemlji, imaju direktne veze sa potencijalnim hapšenjima pojedinaca koji mogu biti predmet ovog suda.\nGlavni tužilac Specijalnog suda za ratne zločine Dejvid Švendimen, tokom prošlonedeljne posete Prištini i Beogradu, je državnim rukovodiocima preneo da računa na njihovu dalju posvećenost ovom procesu, te naglasio svoju nezavisnu ulogu i da će tokom vršenja mandata biti vođen isključivo činjenicama i da će raditi bez straha.\nU intervjuu Balkanskoj istraživačkoj mreži (BIRN) 15. novembra, Švendimen je naglasio da je njegov tim prikupio dovoljno dokaza da optuži određene pripadnike Oslobodilačke vojske Kosova (OVK), ali i da su njegova meta osumnjičeni zločinci, a ne OVK.\nOn je istakao da ne ide za organizacijom i etničkom grupom, već da traži individualnu odgovornost za ono što je učinjeno.\nNa Kosovu, ipak, vlada zabrinutost oko toga da će odluke Suda uticati na političku scenu.\nU vladajućoj Demokratskoj partiji Kosova smatraju da će rad i odluke ovog suda biti političke i da su s toga problemi očigledni.\n"Odluke moraju biti zasnovane na dokazanim činjenicama i u tom slučaju neće biti problema", smatra Selvije Haljimi, podpredsednica skupštinskog odbora za zakonodavstvo.\nIz opozicionog Samoopredeljenja su prethodno rekli da će uloga ovog suda više biti politička i da će on kao takav doneti probleme, jer je njegov cilj da se "ukalja borba OVK-a".\nIz Ministarstva pravde su rekli da će kosovska strana da insistira na transparentnosti u ovom procesu, ali da neće moći da utiče na sud s obzirom da on ima svoju nezavisnost.\nSud mora da počne sa radom što pre, smatra Bekim Bljakaj iz Fonda za humanitarno pravo na Kosovu. Prema njegovim rečima, predviđeno je da će Sud da se bavi samo zločinima koji su počinili Albanci, odnosno pripadnici OVK-a, ali on ne smatra da će sudske odluke biti političke.\n"Duboko sam ubeđen da će se tužilaštvo i sud voditi samo principima pravosuđa i neće biti neke političke motivisane odluke. Međutim, svakako ukoliko budu optuženi visoki zvaničnici bivše OVK-a, a većina ih je i dan-danas u politici, onda će to imati odjek na političku situaciju na Kosovu. Ali, prvo trebamo da sačekamo i vidimo ko su ti ljudi koji će biti optuženi i kakve će presude doneti sud za njih", kazao je Bljakaj.\nUkoliko budu optuženi visoki zvaničnici bivše OVK-a, to će imati odjek na političku situaciju: Bekim Bljakaj\nKo će biti na listi optuženika – još je nepoznato. Spekulacija ima, ali je specijalni tužilac, Dejvid Švendimen, jasno stavio do znanja da samo on to zna.\nKako su iz ovog suda prethodno rekli, prve optužnice se mogu očekivati u prvoj polovini 2017. godine.\nPolitikolog Behljulj Bećaj smatra da će većina građana odluke Suda dočekati sa velikim odobrenjem, utoliko pre kada se zna da su "neki od potencijalnih činilaca krivičnih dela uključeni u najviše tokove političkog odlučivanja na Kosovu".\n"Imajući u vidu negativan trend koji se odnosi na bivše čelnike OVK-a, ne verujem da će eventualno hapšenje pojedinaca, koji su činili krivična dela, uzdrmati našu javnost. Naprotiv, mislim da će to ohrabriti sve građane da će se normalizacija toka odvijati u željenom pravcu", ocenio je Bećaj.\nInače, Kosovo se suočava sa mnogim pitanjima koja stagniraju zemlju – demarkacija granice sa Crnom Gorom se još nije ratifikovana, što direktno utiče na odluku EU o liberalizaciji viza; čeka se i na sprovođenje sporazuma o Zajednici opština sa srpskom većinom, a nedavno je javnost potresla i smrt aktiviste opozicionog pokreta Samoopredeljenje Astrita Deharija u zatvoru u Prizrenu, pod još nerazjašnjenim okolnostima. Ovaj pokret je za smrt Deharija optužio državu.\nBećaj smatra da aktuelni neredi u zemlji možda i imaju direktne veze sa potencijalnim hapšenjem pojedinaca. Ipak, on ne misli da će se nastaviti haos u funkciji institucija, već da će se ubrzati proces normalizacije za dobrobit građana.\nSpecijalni sud, ili Specijalizovana veća i Specijalizovano tužilaštvo deo su sudskog sistema Kosova sa sedištem u Hagu, u kojem će raditi međunarodno osoblje.\nPrivremene je prirode i imaće konkretan mandat i nadležnost za određene zločine protiv čovečnosti i ratne zločine počinjene od 1. januara 1998. do 31. decembra 2000. godine koji su, navodno, počinili pripadnici Oslobodilačke vojske Kosova nad etničkim manjinama i političkim neistomišljenicima.


Đilas: Neće biti saradnje sa delom opozicije koji prihvati učešće u RIK i telu za medije - Boom93\nPredsednik Stranke slobode i pravde (SSP) Dragan Đilas izjavio je danas da neće biti saradnje sa delom opozicije koji prihvati učešće u RIK i nadzornom telu za medije, što je deo zaključaka od 16 tačaka koje su predložili poslanici Evropskog parlamenta u okviru dijaloga o poboljšanju izbornih uslova.\nĐilas je za televiziju N1 ocenio da su evropski posrednici “zadali još jedan udarac” svima koji veruju da je Srbiji mesto u EU i da je to najbolji način da se živi bolje.\n“Nije fer i pošteno prema ljudima koji se ovde 30 godina bore za EU, koji žele samo slobodu da izraze svoju volju, da napravite papir u kom nema ništa od toga, u kom su besmisleni predlozi”, rekao je Đilas.\nNaveo je da u predlogu posrednika iz EP “nema ničega”, i da se predlaže pravljenje “paralelnog REM-a u kom je polovina članova REM-a”.\nDjilas je istakao da je opozicija imala zahteve samo u vezi RTS-a i da nije tražila ništa vezano za ostale televizije.\nGovoreći o tome da li je predlog poslanika evroparlamentaraca podelio opoziciju, Đilas je kazao da sve relevantne političke organizacije imaju negativan stav o dokumentu.\n“Mi nećemo više da idemo tamo, da molimo, kukamo, za nas je taj proces završen”, rekao je on i izrazio očekivanje da će opozicione stranke koje su za promenu režima odbiti dalju priču o tome.\nDodao je da će odluka biti doneta u nedeljama koje dolaze, zajedno sa drugima iz opozicije sa kojima SSP saradjuje.\nOznakeDragan Đilas izbori međustranački dijalog predsednik Srbija Stranka slobode i pravde


Svečano pušten u rad lift u MSŠ Srebrenik - Srebrenik.NETwork\nPočetna/Članci, fotke i video/Gradska hronika/Svečano pušten u rad lift u MSŠ Srebrenik\nSvečano pušten u rad lift u MSŠ Srebrenik\nU prostorijama Mješovite srednje škole Srebrenik danas je na svečan način pušten u rad lift koji je instaliran u objektu ove ustanove, a koji je, kako je rečeno, i prvi ugrađeni lift u jednoj srednjoj školi na području Tuzlanskog kantona.\nRealizaciju ovog projekta u potpunostio je finansirala Vlada TK, odnosno resorno Ministarstvo obrazovanja i nauke, a ministrica Fahreta Brašnjić je istakla kako je ovo jedan veliki korak kada je u pitanju inkluzija svih učenika u obrazovni proces te da će jedan ovakav projekat dati dodatni podstrek djeci sa posebnim potrebama da nastave svoje obrazovanje.\nDirektor JU MSŠ Srebrenik Mehmedalija Smajlović rekao je kako je projekat ugradnje lifta u školskim prostorijama izveden u rekordnom roku, a da će ga osim djece sa posebnim potrebama moći koristiti i svi drugi učenici,zaposlenici i roditelji koji imaju probleme u kretanju.\nOsim ovog projekta koji je svakom učeniku omogućio pristup u sve učionice u školi, u proteklom periodu je završena i ugradnja razglasa u školi te još nekoliko projekata koje su pomogli i srebrenički privrednici.\nObjava Svečano pušten u rad lift u MSŠ Srebrenik pojavila se prvi puta na Radio Srebrenik.\nPrethodna Čerkez: FBiH spremno dočekuje prve doze vakcina\nSljedeća Vlada FBiH traži od Kriznog štaba da preispita neustavne mjere protiv koronavirusa


BEOGRAD - Aleksandar Medić i Pera Petrašević, bivši članovi jedinice "Škorpioni", uhapšeni su juče u Šidu, javio je B92, a i Vlada Srbije potvrdila je da je više osoba uhapšeno i pritvoreno posle prikazivanja snimaka likvidacije muslimana kod Srebrenice 1995. godine, koji je pre dva dana pušten u sudnici Haškog tribunala.\nMinistar za ljudska i manjinska prava SCG Rasim LJajić najavio je juče odlazak iz vlasti ako povodom pomenutog filma ne bude adekvatne političke reakcije.\n- Kredibilitet države i moj lični kredibilitet dovedeni su u pitanje i ozbiljno ću razmisliti o svom ostanku u vladi ako ne bude adekvatne političke reakcije. Očekujem i od vlasti i od opozicije da osude zločine u Srebrenici i suoče se sa prošlošću kako bi otpočeo proces pomirenja u regionu - naglasio je LJajić na konferenciji za novinare u Palati federacije i dodao da će, u protivnom, pritisak američke administracije i EU na SCG biti mnogo jači.\nKo su pripadnici "Škorpiona"\nJedinica "Škorpion" formirana je početkom rata u bivšoj Jugoslaviji kao "regularna jedinica" vojske tadašnje Republike Srpske Krajine koja je do 1995. delovala u Hrvatskoj i BiH, a u operacijama na Kosovu bili su u rezervnom sastavu Specijalne antiterorističke jedinice MUP-a Srbije. Komandant te jedinice Slobodan Medić Boca, kao svedok na suđenju Saši Cvjetanu - pripadniku jedinice koji je optužen za ratni zločin, rekao je da su "Škorpioni" formirani maja 1992. godine, kao obezbeđenje tadašnjeg javnog preduzeća Naftna industrija Krajine, čije je sedište bilo u Mirkovcima u istočnoj Slavoniji, kao i da su tom sastavu bili do 1996. godine. Prema njegovom svedočenju, po okončanju rata u Hrvatskoj i BiH, ljudstvo se razišlo, da bi se početkom NATO bombardovanja 1999. godine ponovo aktiviralo u rezervnom sastavu SAJ-a. Broj pripadnika "Škorpiona" se ne zna, ali se tokom suđenja Cvjetanu spekulisalo da je reč o više od 100 specijalaca. Cvjetan je na suđenju posvedočio i da su neki pripadnici "Škorpiona" nasilno odvedeni na ratište u Erdut u istočnoj Slavoniji, u redove Srpske dobrovoljačke garde kojom je komandovao Željko Ražnatović Arkan.\nOn je istakao da SCG nije počinila te zločine, pa je "neophodno da se oni individualizuju". Prema njegovim rečima, pretkrivični postupak je u toku, a Tužilaštvo koje odavno vodi istragu iznenađeno je puštanjem snimaka u Hagu, koji su ubrzali istragu. LJajić je napomenuo da se sve događa u nezgodnom trenutku, pošto se očekuje "vrlo oštra rezolucija" o Srebrenici u američkom kongresu.\n- Ovaj događaj vratio nas je unazad, iako smo bili u povoljnoj poziciji pred razgovore o budućem statusu Kosova. Ka Evropi idemo korak napred, a dva nazad, pa je vreme da na to stavimo tačku kako bismo ubrzano išli ka evroatlantskim integracijama - kazao je LJajić.\nMinistar je objasnio da je povodom filma kod njega juče dolazila i delegacija Ambasade SAD koji su, kako je rekao, razočarani reakcijom naših medija i javnosti, jer su "relativizovali zločine u Srebrenici".\nMinistar pravde Zoran Stojković izjavio je da je emitovanje pomenutih snimaka na našim televizijama izuzetno značajno za odnos građana prema ratnim zločinima, kao i da srpska vlada insistira da se za ratne zločine sudi u Srbiji.\n- Snimak pokazuje da za ratne zločine treba da se sudi u Srbiji, jer samo suočavanje građana sa takvim stvarima može da dovede do zaista valjanog ishoda tog suđenja - naglasio je Stojković.\nTadić spreman da se pokloni\nPredsednik Srbije Boris Tadić je izrazio spremnost da se u Srebrenici pokloni nevinim žrtvama drugih naroda, kao i očekivanje da će se sve državne i nacionalne institucije izjasniti o potresnom snimku ubistva srebreničkih Muslimana i da će odgovorni biti uhapšeni i osuđeni.\n"Kao što sam bio u Žitomisliću i u Gradini, koja je spomenik jasenovačkim žrtavama, spreman sam da odem i u Srebrenicu, da se poklonim nevinim žrtvama drugog naroda", rekao je Tadić za RTS povodom snimka ubistva šest srebreničkih Muslimana.\nI predsednik Koordinacionog centra za Kosovo i Metohiju Nebojša Čović nada se brzom rešavanju "sramote" koja je prikazana u filmu.\n- Sramota me je i stid što ti ljudi pripadaju našem narodu. To u Srebrenici bilo je fašistički čin, koji se zahteva najenergičnije mere prema krivcima. Samo tako imaćemo pravo da tražimo razotkrivanje zločina počinjenih i s druge strane - rekao je Čović juče na konferenciji za novinare.\nZamenik predsednika SRS-a Tomislav Nikolić, povodom prikazanog filma, zatražio je od vladajuće skupštinske većine da se sazove hitna sednica parlamenta na kojoj bi bila usvojena rezolucija o zločinima počinjenim u ratu na prostoru bivše Jugoslavije.\n- Usvajanjem tog akta ukazalo bi se da Srbija ne odobrava zločine, da za zločine treba da odgovaraju pojedinci koji su ih počinili, a ne da bude bačena anatema na ceo srpski narod - rekao je Nikolić na konferenciji za novinare i dodao da su reakcije većine pozitivne, tako da je ubrzo moguć i okvirni tekst rezolucije.\nOn je tražio i izjašnjavanje nadležnih da li emitovanje filma ometa istragu, a samo prikazivanje snimaka zločina nazvao je zloupotrebom.\nJ. J - I. S.


► Havana: Akustični napadi na diplomate zapravo trovanje insekticidima\nFoto: Beta/AP/Ismael Francisco\n"Ne poričemo da se grupa diplomata osećala bolesno... Ali, različita objašnjenja su moguća. Kanađani smatraju da je moglo da se radi o trovanju zbog prekomerne upotrebe insekticida u suzbijanju komaraca koji prenose denga groznicu", rekao je za Frans pres direktor kubanskog Centra za neuronauke Mičel Valdes-Sosa.\nOn je naveo da kanadski i kubanski naučnici proučavaju grupu Kubanaca koji su bili izloženi insekticidima na poslu da bi se utvrdilo da li je hipoteza tačna. Rezultati ovog istraživanja očekuju se za mesec dana.\nU Havani je od 2016. do 2018. trajala afera oko misterioznog "zvučnog napada" na američke i kanadske diplomate.\nPedesetak američkih i kanadskih diplomata u Havani, kao i članovi njihovih porodica, patili su od migrena, zujanja u ušima, kognitivni poremećaja ili problema sa ravnotežom i vrtoglavicom.\nOtava i Vašington nikada nisu zvanično utvrdili prirodu fenomena poznatog kao "Havanski sindrom" niti su potvrdili da je reč o "akustičnom napadu", kako je pisala američka štampa.\nKuba je odbacila svaku odgovornost.\nProšle godine, tim sa univerziteta u Halifaksu, Kanada, sproveo je kliničku studiju koja je obuhvatila 15 kanadskih žrtava.\nUtvrđeno je da postoji mogućnost da su osobe koje su navodno bile žrtve "akustičnog napada" zapravo bile izložene trovanju organofosfatima koji se koriste u zaprašivanju komaraca.\nZbog "Havanskog sindroma" SAD i Kanada su povukle veliki deo svog diplomatskog osoblja sa Kube.\nAleksej Navaljni je "slobodan" da se vrati u Rusiju kad god želi, saopštio je danas Kremlj, dan pošto je ruski opozicioni lider otpušten iz bolnice, gde je lečen zbog trovanja...


ODRŽANA SVEČANA AKADEMIJA „KOSTIĆU I ŠEKSPIRU U SPOMEN“ | Novi Sad\nPočetna stranica › ODRŽANA SVEČANA AKADEMIJA „KOSTIĆU I ŠEKSPIRU U SPOMEN“\nODRŽANA SVEČANA AKADEMIJA „KOSTIĆU I ŠEKSPIRU U SPOMEN“\nČlan Gradskog veća za kulturu Vanja Vučenović prisustvovao je Svečanoj akademiji „Kostiću i Šekspiru u spomen“ povodom 175 godina od rođenja Laze Kostića i 400 godina od smrti Vilijama Šekspira. Program svečane akademije su realizovale Gradska uprava za kulturu Novog Sada, Kulturni centar i Organizacioni odbor Novi Sad – kandidat za evropsku prestonicu kulture 2021.\n-Grad Novi Sad, kao prepoznatlјiva prestonica kulture, daje svoj doprinos proslavi dva velika jubileja posvećena velikom Šekspiru i našem velikom Lazi Kostiću. Na ovaj način mi jasno demonstriramo da čuvajući od zaborava velike datume i značajne lјude, sa punim pravom kandidujemo naš grad za vrhunske kulturne domete u budućnosti – rekao je Vanja Vučenović.\nU bogatom umetničkom programu koji je izveden u Svečanoj sali Gradske kuće učestvovali su Novosadski duvački kvintet kao i mnogi istaknuti glumci, pesnici i operski pevači uz zvuke harfe u izvedbi Mine Momčilović i klavirsku pratnju Aleksandre Rakić.\nNovi Sad, 23. april 2016. godine